Η γερμανική γλώσσα, αν και δεν θεωρείται διεθνής, αποτελεί την πιο διαδεδομένη μητρική γλώσσα της Ευρώπης, καθώς ομιλείται ευρέως σε τρείς χώρες, με μεγαλύτερη φυσικά την ενιαία Γερμανία. Σε ότι αφορά την χώρα μας, πέρα από το αυξανόμενο ενδιαφέρον των νέων να μάθουν την γλώσσα του εμπορίου, ώστε να αυξήσουν την πιθανότητα εύρεσης εργασίας αργότερα, υπάρχει και σημαντικός αριθμός ατόμων που ζει στην Ελλάδα ενώ έχει μεγαλώσει στην Γερμανία και θέλει να διατηρήσει την επαφή με την γερμανική κουλτούρα και γλώσσα. Όλα αυτά καθιστούν ιδιαίτερα περιζήτητα τα ελεύθερα γερμανικά!\nΓια όσους στην Ελλάδα ενδιαφέρονται για ελεύθερα γερμανόφωνα κανάλια (γερμανικά-αυστριακά) η προσφορά είναι πολύ μεγάλη και εντοπίζεται ουσιαστικά στο σύμπλεγμα δορυφόρων Astra στις 19.2 ανατολικά, η λήψη των οποίων γίνεται πολύ εύκολα σε όλη την Ελλάδα με ένα μικρό κάτοπτρο 80 εκατοστών και έναν απλό δέκτη υψηλής ευκρίνειας, χωρίς καν να είναι απαραίτητο να μπορεί να υποστηρίξει συνδρομητικές κάρτες. Για όσους ενδιαφέρονται να βλέπουν και τα μεγάλα ιδιωτικά γερμανικά κανάλια υψηλής ευκρίνειας που μεταδίδονται κωδικοποιημένα, η λύση είναι επίσης απλή και περιλαμβάνει το ίδιο δορυφορικό κάτοπτρο αλλά στην θέση του δορυφορικού δέκτη FTA θα πρέπει να χρησιμοποιήσουν είτε έναν ειδικό δέκτη με κάρτα του πακέτου HD+, είτε ένα ειδικό CAM του πακέτου αυτού με την κάρτα της σε υποδοχή συμβατού δέκτη. Στο παρακάτω άρθρο δεν θα ασχοληθούμε με το συγκεκριμένο πακετάκι, το αναφέρουμε όμως γιατί είναι πολύ φτηνό και φυσικά δεν αποκλείει την λήψη και των υπόλοιπων ελεύθερων καναλιών μαζί με τις εκδοχές υψηλής ευκρίνειας πολλών ιδιωτικών γερμανικών καναλιών (των οποίων πάντως οι εκδοχές στάνταρ ευκρίνειας συνεχίζουν να εκπέμπονται ελεύθερα). Περισσότερα για το πακέτο HD+ στο http://www.hd-plus.de.\nΣτην συνέχεια θα καταγράψουμε τα πιο αξιόλογα γερμανόφωνα κανάλια στις 19.2 ανατολικά, παραλείποντας κάποια θρησκευτικά, τηλεαγορών ή ροζ τηλεφώνων, ενώ για την πληρότητα του θέματος θα πρέπει να πούμε ότι λίγα γερμανικά κανάλια εκπέμπονται και από τις 9 ανατολικά, τις 13 ανατολικά και τις 23.5 ανατολικά αλλά το μοναδικό από αυτά που δεν εκπέμπει και στις 19.2 ανατολικά είναι το DW TV (Deutsche Welle) του οποίου όμως μεγάλο μέρος του προγράμματος εκπέμπεται στα αγγλικά.\nΓερμανικά κρατικά κανάλια\nΗ Γερμανία είναι ομόσπονδο κράτος και έτσι διαθέτει μεγάλο αριθμό κρατικών καναλιών που μεταδίδονται ελεύθερα, ενώ τα περισσότερα εκπέμπουν και σε υψηλή και σε στάνταρ ευκρίνεια. Τα μεγάλα παγγερμανικά κανάλια είναι δύο (Das Erste – ZDF) και το καθένα από αυτά έχει αναπτύξει και μερικά θεματικά κανάλια, ενώ υπάρχουν και πολλά περιφερειακά, τα περισσότερα από τα οποία εκπέμπουν σε περισσότερες εκδοχές για να καλύψουν και τα μικρότερα αυτόνομα ομόσπονδα κρατίδια, παρέχοντας ένα βασικό κορμό προγράμματος και αφήνοντας λίγη ώρα κάθε μέρα για καθαρά τοπικές παραγωγές (τοπικά νέα ή ρεπορτάζ).\nDas Erste HD & SD: Το πρώτο χρονολογικά γερμανικό κρατικό κανάλι που ξεκίνησε κανονικό πρόγραμμα στα τέλη του 1952. Κατέχεται από την ένωση των καναλιών των ομόσπονδων κρατιδίων (ARD) και ουσιαστικά ελέγχει και όλο το δίκτυο των τοπικών/περιφερειακών καναλιών και αρκετά θεματικά.\nZDF HD & SD: Είναι το δεύτερο μεγάλο κρατικό δίκτυο (Ζ=Zweites) που ξεκίνησε το 1963. Και αυτό με την σειρά του έχει αναπτύξει και έναν αριθμό θεματικών ψηφιακών καναλιών και όπως και το πρώτο χρηματοδοτούνται κυρίως από τα ειδικά τηλεοπτικά τέλη κρατικής τηλεόρασης και σταδιακά εκπέμπουν όλα σε υψηλή ευκρίνεια.\nPhoenix HD & SD: Θεματικό κανάλι που ξεκίνησε το 1997 και ασχολείται με ρεπορτάζ και ντοκιμαντέρ, ενώ μεταδίδει και ειδήσεις και μάλιστα με ειδικό υποτιτλισμό για κουφούς.\nTagesschau 24 HD & SD: Αποτελεί τον κορμό της κρατικής ειδησεογραφίας που τροφοδοτεί το Das Erste και τα διάφορα τοπικά κανάλια. Ουσιαστικά ιδρύθηκε σαν υπηρεσία το 1952 αλλά σαν αυτόνομο κανάλι εκπέμπει από τα τέλη του 2010.\nEins Festival HD & SD: Ξεκίνησε σαν ευκαιριακό κανάλι για κάλυψη εκδηλώσεων το 1997 (εκθέσεις, συναυλίες, φεστιβάλ, αθλητικά), αλλά από το 2009 εκπέμπει σταθερό πρόγραμμα.\nEins Plus HD & SD: Ξεκίνησε (όπως και τα περισσότερα θεματικά) το 1997 (ονομαζόταν Eins Muxx) και μετονομάστηκε το 2005, ενώ εκπέμπει λιγότερο εμπορικά προγράμματα από το πρώτο κανάλι.\nKiKa HD & SD: Από τα αρχικά του Kinder Kanal, καθαρά παιδικό κανάλι που ξεκίνησε από το 1995 (σαν Klubhouse) και μεταδίδει αυστηρά επιλεγμένα παιδικά προγράμματα χωρίς βία.\nZDF Info HD & SD: Θεματικό ενημερωτικό κανάλι του δεύτερου κρατικού καναλιού, το οποίο επίσης ξεκίνησε το 1997.\nZDF Neo HD & SD: Θεματικό κανάλι αφιερωμένο στους νέους (18-45) που έκανε το ντεμπούτο του το 2009 αντικαθιστώντας το ZDF Dokukanal.\nZDF Kultur HD & SD: Από τα πιο πρόσφατα θεματικά, αφού ξεκίνησε το 2011 και όπως λέει και ο τίτλος του είναι αφιερωμένο στην κουλτούρα.\nArte HD & SD: Ειδική περίπτωση καναλιού, αφού αποτελεί προϊόν γαλλογερμανικής συνεργασίας και εκπέμπει και στις δύο γλώσσες. Ξεκίνησε το 1992 υποκαθιστώντας το γαλλικό κανάλι κουλτούρας La Sept και έχει πλέον καθιερωθεί για το ποιοτικό του πρόγραμμα με ρεπορτάζ, ντοκιμαντέρ αλλά και θεματικές βραδιές με ταινίες και συζήτηση.\n3 Sat HD & SD: Πολύ παλιός γνώριμος της δορυφορικής, αφού εκπέμπει από το μακρινό 1984 μεταδίδοντας ελεύθερα προγράμματα των κρατικών καναλιών Γερμανίας, Αυστρίας και Ελβετίας, όντας το αντίστοιχο του γαλλόφωνου TV5 για τους γερμανόφωνους πληθυσμούς της Ευρώπης.\nSudwest Fernsehen (SF) HD & SD: Τοπικό περιφερειακό κανάλι της Βάδης-Βυρτεμβέργης και της Ρηνανίας-Παλατινάτου. Υπάρχει σε επίγεια μετάδοση από το 1969 και χωρίζεται σε δύο υποκανάλια, τα BW (Baden-Wurrtenbeng) και RP (Rhinenland-Palatinaten). Τα υποκανάλια (όπως και τα επόμενα) διαφοροποιούνται μόνο στο τμήμα των τοπικών ειδήσεων.\nBayerische Fernsehen (BF) HD & SD: Τοπικό περιφερειακό κανάλι της Βαυαρίας που ξεκίνησε το 1964 και χωρίζεται στα υποκανάλια NORD – SUD (Βορράς-Νότος).\nNDR HD & SD: Τοπικό περιφερειακό κανάλι της Βόρειας Γερμανίας, που ξεκίνησε το 1965 και περιλαμβάνει τα υποκανάλια Niedersachsen, Mecklembourg, Hamburf και Holstein.\nRBB HD & SD: Το τελευταίο χρονολογικά περιφερειακό κανάλι που απευθύνεται στο Βερολίνο (Berlin) και το Βραδεμβούργο (Brademburg). Ξεκίνησε το 2002 και έχει τα δύο υποκανάλια Βερολίνου-Βραδεμβούργου με διαφοροποίηση μόνο την ώρα των τοπικών νέων.\nMDR HD & SD: Τοπικό περιφερειακό της Κεντρικής Γερμανίας που ξεκίνησε το 1991 και έχει 3 υποκανάλια (Sachen, Sachsen Anhalt και Thuringen).\nHR HD & SD: Τοπικό της περιοχής της Έσσης (Φραγκφούρτη) που δεν έχει υποκανάλια (είναι σχετικά μικρή περιφέρεια).\nWDR HD & SD: Τοπικό περιφερειακό της περιοχής West Deutschland (από το 1965), που είναι ιδιαίτερα πυκνοκατοικημένη και μεγάλη και έτσι διαθέτει και τα περισσότερα υποκανάλια (Kohln, Bielefeld, Dortmund, Dusseldorf, Essen, Munster, Siegen, Aachen, Wuppertal, Bohn και Duisburg).\nSR Fernsehen: Τοπικό περιφερειακό του μικρότερου κρατιδίου της Saarland, το μόνο που δεν εκπέμπει ακόμη σε υψηλή ευκρίνεια. Ξεκίνησε το 1998.\nARD Alpha: Θεματικό υποκανάλι της περιφέρειας της Βαυαρίας που ξεκίνησε το 1998 και ασχολείται με θρησκεία, μουσική, φιλοσοφία, λογοτεχνία, τέχνες και κουλτούρα.\nRadio Bremen TV: Υποκανάλι της πόλης της Βρέμης, συνδεδεμένο στο δίκτυο του ARD, με αυτονομία για ιστορικούς λόγους από την εποχή του ραδιοφώνου στα τέλη του β παγκοσμίου πολέμου.\nMunchen TV: Τοπικό κανάλι του Μονάχου, δεν γνωρίζουμε σίγουρα αν είναι κρατικό.\nRegio TV - Ulm-Allgau: Τοπικά κανάλια που δεν γνωρίζουμε αν είναι κρατικά ή ιδιωτικά.\nΓερμανικά ιδιωτικά κανάλια\nSat 1: Από τα πιο παλιά και εμπορικότερα ιδιωτικά κανάλια γενικού ενδιαφέροντος, ξεκίνησε το 1984 και σήμερα αποτελεί μαζί με τα Pro7-Kabel1 και τα διάφορα θεματικά, έναν από τους δύο ισχυρότερους παίχτες της ιδιωτικής τηλεόρασης.\nKabel 1: Ανήκει στον ίδιο όμιλο, ξεκίνησε το 1992 και ειδικεύεται κυρίως σε αμερικανικές σειρές και ντοκιμαντέρ.\nPro Sieben: Ξεκίνησε το 1989 και όπως και τα δύο προηγούμενα διαθέτει και ειδικές εκδοχές για την Αυστρία και την Ελβετία. Έχει κυρίως ψυχαγωγική κατεύθυνση.\nN24: Ξεκίνησε το 2000 και είναι το καθαρά ειδησεογραφικό κανάλια του ομίλου Sat1-Pro7 media.\nSat 1 Gold: Ξεκίνησε το 2013 και απευθύνεται κυρίως σε γυναικείο κοινό ηλικίας 50-65 ετών, αναμεταδίδοντας πολλές παλιές τηλεοπτικές σειρές.\nPro Sieben Maxx: Ξεκίνησε το 2013 και απευθύνεται κυρίως σε άντρες 30-60 ετών με δυναμικές σειρές, ταινίες και ντοκιμαντέρ.\nSixx: Καθαρά γυναικείο κανάλι που ξεκίνησε το 2010 και ανήκει και αυτό στο ίδιο γκρουπ με τα προηγούμενα. Μεταδίδει πολλές τηλεοπτικές σειρές και άλλα γυναικείου ενδιαφέροντος προγράμματα.\nDeluxe Music: Αξιόλογο μουσικό κανάλι που ξεκίνησε το 2010 αλλά η HD βερσιόν του είναι κωδικοποιημένη στο πακέτο HD+, μαζί με τα περισσότερα ιδιωτικά Γερμανικά\nRTL: Το βασικό κανάλι του δεύτερου μεγάλου ομίλου καναλιών που ξεκίνησε το 1984 και έγινε γνωστό στην Ελλάδα από τις αναμεταδόσεις των Δήμων για την… πιπεράτη εκπομπή tutti frutti! Είναι ένα κλασσικό εμπορικό κανάλι γενικού ενδιαφέροντος.\nRTL 2: Ξεκίνησε το 1993 και συμπληρώνει το πρώτο κανάλι, παραμένοντας και αυτό γενικού ενδιαφέροντος.\nSuper RTL: Ξεκίνησε το 1995 και ήταν το μοναδικό γερμανικό κανάλι που παρακολουθούσα πιο στενά με τα παιδιά μου, αφού συνεργαζόταν με την Walt Disney και έτσι μεγάλο μέρος του προγράμματος ήταν παιδικού ενδιαφέροντος και μεταξύ αυτών και τα αγαπημένα παλιά καρτούν της Ντίσνεϋ. Συνεχίζει να έχει παιδικό προσανατολισμό.\nRTL Nitro: Ξεκίνησε το 2012 και μεταδίδει σειρές… ηρωικού περιεχομένου, απευθυνόμενο κυρίως σε άνδρες 20-60 ετών.\nVox: Ξεκίνησε το 1993, ανήκει κι αυτό στο RTL group και μεταδίδει κυρίως αμερικανικές σειρές και ταινίες.\nN-TV: Άλλο ένα κανάλι του RTL group, που ξεκίνησε το 1992 και αποτελεί το ειδησεογραφικό κανάλι του ομίλου.\nAnixe HD & SD: Ελληνικής ιδιοκτησίας γερμανικό κανάλι που ξεκίνησε το 2006 (απευθείας σε υψηλή ευκρίνεια) αλλά σήμερα έχει περιορισμένες ώρες προγράμματος μόνο το βράδυ με περιεχόμενο είτε παιδικό, είτε για άτομα μεγάλης ηλικίας (παλιά προγράμματα).\nServus TV HD Deutschland: Αυστριακό κανάλι από την περιοχή του Σαλτσμπουργκ που εκπέμπει και για τη Γερμανία από το 1995, και ανήκει στην Red Bull.\nComedy Central Germany: Ξεκίνησε το 2007 αντικαθιστώντας το Viva Plus και μεταδίδει κυρίως αμερικανικές κωμικές σειρές και ταινίες. Ανήκει στην Viacom.\nViva: Καθιερωμένο γερμανικό μουσικό κανάλι που ξεκίνησε το 1993 και ανήκει επίσης στην Viacom.\nNickelodeon Germany: Γερμανική εκδοχή του διεθνούς παιδικού καναλιού που ξεκίνησε το 2005 και ανήκει και αυτό στην Viacom.\nSport 1 Germany: Ιδιωτικό αθλητικό κανάλι που από το 1993 μέχρι το 2010 ονομαζόταν DSF. Παλιά μετέδιδε και αγώνες της Μπουντεσλίγκα αλλά γενικά δεν μεταδίδει πρωτοκλασσάτα αθλητικά.\nEurosport Germany: Η γερμανική εκδοχή του πανευρωπαϊκού αθλητικού καναλιού που ξεκίνησε το 1989 είναι η μόνη που μεταδίδεται ελεύθερα δορυφορικά (στην SD εκδοχή της). Στο πρόγραμμα διαθέτει μεγάλη ποικιλία αθλητικών μεταδόσεων από διάφορα σπορ.\nEuronews: Πολύ γνωστό πολύγλωσσο ειδησεογραφικό κανάλι που μεταδίδεται σήμερα σε 14 γλώσσες (μεταξύ των οποίων και ελληνικά). Τροφοδοτείται από πολλά ευρωπαϊκά κρατικά δίκτυα και δεν δείχνει ποτέ τους παρουσιαστές των ειδήσεων.\nDisney Channel Germany: Η γερμανική εκδοχή του αμερικανικού Disney Channel είναι η μόνη που μεταδίδεται ελεύθερα και ξεκίνησε το 1999. Ανταγωνίζεται σκληρά τα Super RTL και KiKa.\nTele 5: Ξεκίνησε το 1988, αλλά έκλεισε το 1992. Αναγεννήθηκε πάλι το 2002 και μεταδίδει κυρίως αμερικανικές σειρές και παλιές ταινίες καθώς και γιαπωνέζικα καρτούν.\nDMAX: Γερμανικό Lifestyle κανάλι που ανήκει στον όμιλο του Discovery Channel και ξεκίνησε το 2006. Απευθύνεται σε άντρες.\nSonnenklar TV HD & SD: Τουριστικό-ταξιδιωτικό γερμανικό κανάλι που ξεκίνησε το 2003 και παρουσιάζει τουριστικά πακέτα διακοπών.\nWelt der Wunter: Κανάλι με περιορισμένες ώρες μετάδοσης που ήταν τίτλος εκπομπής στο Ν24 και από το 2013 εκπέμπει και αυτόνομα με ντοκιμαντέρ και επιστημονικά ρεπορτάζ.\nDeutsches Music Fernsehen: Κανάλι αφιερωμένο στην Γερμανική μουσική, που ξεκίνησε το 2007.\nManouLenz TV: Γυναικείο κανάλι μόδας και αξεσουάρ.\nAlice Deutschland: Άλλο ένα γυναικείο κανάλι, ουσιαστικά μεταγλώττιση του ομώνυμου Ιταλικού.\nFranken Fernsehen: Ιδιωτικό κανάλι που ξεκίνησε το 1995 (αρχικά ως Franken TV).\nRNF Plus: Rhein-Neckar Fernsehen το πλήρης όνομά του. Πρόκειται για τοπικό ιδιωτικό κανάλι που εκπέμπει από το 1986 και συνεργάζεται με το RTL.\nRheinmain TV: Ιδιωτικό κανάλι της Φραγκφούρτης από το 2003.\nTv Mittelrhein, Sophia TV, Genius Plus TV & RFO: Μικρά ιδιωτικά κανάλια.\nHitradio OE3: Κρατικό Αυστριακό ραδιόφωνο που αναμεταδίδει και τηλεοπτικά τα στούντιό του ή κάποιες απλές εικόνες με πληροφορίες. Ξεκίνησε το 1967.\nORF 2 Europe: Κρατικό κανάλι με ελεύθερη μετάδοση, αναμεταδίδει κυρίως πρόγραμμα του δεύτερου καναλιού, εφόσον διαθέτει πανευρωπαϊκά δικαιώματα μετάδοσης. Εκπέμπει από το 2004.\nFolx TV: Ξεκίνησε το 2013 και μεταδίδει κυρίως φολκλορική μουσική.\nRIC: Μικρό ιδιωτικό κανάλι γενικού ενδιαφέροντος\nGoTV: Καθαρά μουσικό κανάλι, που ξεκίνησε το 2002.\nBTV Austria: Μικρό τοπικό (του Ίνσμπρουκ) ιδιωτικό κανάλι.\nLT-1: Τοπικό ιδιωτικό κανάλι.\nServus TV HD-SD, Sixx Austria, RTL Nitro Austria, N24 Austria, DMAX Austria, Nick Osterreich, Viva Osterreich, Comedy Central Osterreich, Sat 1 Gold Osterreich, Pro Sieben Maxx Austria και Vox Osterreich: Αυστριακές εκδοχές γερμανικών καναλιών που ήδη αναφέραμε, διαφοροποιούνται κυρίως στις διαφημίσεις.\nSR Info HD: Τέλος, στις 13 ανατολικά εκπέμπει ελεύθερα το γερμανόφωνο ελβετικό SR Info HD, με κυρίως ενημερωτικό χαρακτήρα.\nΌπως μπορείτε να διαπιστώσετε οι γερμανόφωνοι είναι τυχεροί γιατί μπορούν να βλέπουν δωρεάν έναν πολύ μεγάλο αριθμό καναλιών και μεταξύ αυτών και ορισμένα που σε άλλες γλώσσες εκπέμπουν με κωδικοποίηση (Eurosport, Disney, Comedy Central). Ο μεγάλος πληθυσμός στον οποίο απευθύνονται επιτρέπει και την επιβίωση πολλών γερμανόφωνων καναλιών ελεύθερης μετάδοσης αποκλειστικά με διαφημίσεις, ενώ ο μεταγλωττισμός όλων των ξένων εκπομπών λύνει τα προβλήματα πνευματικών δικαιωμάτων σε τρίτες χώρες.\nΣυχνότητες και δεδομένα μετάδοσης μπορείτε να βρείτε στις πίσω σελίδες του περιοδικού, αρκεί όμως συνήθως και μία πλήρης σάρωση των δορυφόρων Αstra 19,2Ε στον δέκτη σας (με την επιλογή φόρτωσης και των διασυνδεδεμένων πομπών) για να φορτωθούν εύκολα όλα στον δέκτη σας.


Think positive! blog :: Στάθης Χαϊκάλης: Φαγητό και τέχνη, design και φτώχεια\nΦαγητό και τέχνη, design και φτώχεια\n7 αναγνώσματα και μια μουσική\nΜέχρι το 2018, ο μόνος κλάδος που μπορεί να ελπίζει σε ανάπτυξη –σε παγκόσμια κλίμακα- είναι αυτός της διατροφής, κατά το αμερικάνικο Slate. Πέρα απο την ποσοτική του μεγένθυνση, θα δούμε πολλές αλλαγές. Είτε γιατι θα ενταθεί η πίεση για την αντιμετώπιση της φτώχειας, είτε επειδή θα ενισχυθεί η κριτική στα ‘σκουπίδια’ των fast food και των αναψυκτικών.\nΈνας ριζοσπάστης στα θέματα της διατροφής από τα τέλη του ’90, ο συγγραφέας Michael Pollan δίνει μια ‘κάτοψη’ των ζητημάτων, από την τραγικές συνέπειες της αύξησης των τηλεοπτικών εκπομπών μαγειρικής, μέχρι την καταστροφική λειτουργία του φούρνου μικροκυμάτων . Το βιβλίο του Cooked καταγράφει αυτά, μέχρι και το ότι η λέξη ‘μάγειρος’ προέρχεται από την –επίσης ελληνική- λέξη ‘μαγεία’. Φωτιά, αέρας, γη είναι τα βασικά του στοιχεία, όπου προσθέτει μια γοητευτική περιγραφή για το ζύμωμα και το φούρνισμα του ψωμιού.\nΚατά τα άλλα η συζήτηση για την κουζίνα και οι δημιουργίες των σεφ, θα αντικαταστήσουν, σε κάποιο βαθμό, ένα μέρος του διαλόγου περί την τέχνη.\nΔΗΜΙΟΥΡΓΙΚΟΤΗΤΑ, DESIGN ΚΑΙ ΚΡΥΜΕΝΟΙ ΚΑΛΑ ΜΥΘΟΙ\nΟ Paul Polak επενδύει κεφάλαια για την αντιμετώπιση της φτώχειας μέσα από το design καινούργιων λύσεων, που είναι προσιτές στους φτωχούς του πλανήτη. Το εξηγεί σχετικά στο βιβλίο του ‘The business solution to poverty’\nΗ μόδα των βιβλίων και των ομιλιών με θέμα τη δημιουργικότητα και το design, υποκρύπτει ενίοτε κοινοτυπίες λέει ο Tomas Frank στο Salon . Ακόμα χειρότερα, -προσθέτει ο αρθρογράφος- εμπεριέχουν μια ιδεολογική απόπειρα να κρυφτούν σημαντικά θέματα της σημερινής παγκόσμιας κοινότητας, μέσα από ‘εμπνευσμένες’ ομιλίες και βιβλία που αντιγράφουν προηγούμενα. Με την ευκαιρία ‘καταχερίζει’ και ομιλίες TED –συνήθως από κάποιους εκατομμυριούχους- , που θητεύουν αυτήν την λογική. (Ο αντίλογος είναι ότι εκτός από αυτές, υπάρχουν και πολλές ομιλίες που εκλαϊκεύουν κατά τρόπο μοναδικό θέματα που δεν θα μπορούσε αλλοιώς να προσεγγίσει το ευρύ κοινό). Η επέλαση του Internet και των smartphones δεν οδηγεί στην περιθωριοποίηση της τέχνης και της αισθητικής, αλλά το αντίθετο.\nΌποιος νομίζει πάντως ότι ο ορθολογισμός θα νικήσει την διαίσθηση και το συναίσθημα, πλανάται, λέει ο διευθυντής του Μedia Lab του ΜΙΤ Joichi Ito . Αυτή η λειτουργία του μυαλού ήταν η κινητήρια δύναμη που ώθησε ένα πάστορα να ανακαλύψει το basket ball στα τέλη του 19ου αιώνα. Η επέλαση του Internet και των smartphones δεν οδηγεί στην περιθωριοποίηση της τέχνης και της αισθητικής, αλλά το αντίθετο.\nΤο Media Lab του MIT\nΤΑ SOCIAL MEDIA ΤΟ 2014\nΈνα μεγάλο άρθρο ασχολείται με το πώς θα είναι τα social media το 2014, αλλά στην ουσία εξηγεί πόσο έχει αλλάξει η προβολή και η επικοινωνία με την εξάπλωση του Internet.\nΟ συγγραφέας υποστηρίζει ότι λόγω της επέκτασης των Κοινωνικών Δικτύων, η αξία του ίδιου του προϊόντος είναι πολύ πιο σημαντική για την επιτυχία του, από την επένδυση που γίνεται στην διαφήμιση και την επικοινωνία του.\nΚαι η έρευνα κοινής γνώμης δεν είναι πια αυτή που ήταν, καθώς η ευκολία πρόσβασης στις απόψεις πολιτών σε πολύ σύντομο χρονικό διάστημα, έχει αυξήσει αισθητά τις δυνατότητες να μετράμε τις διαθέσεις της κοινωνίας και ειδικών κοινών.\nΝα τελειώσουμε με μια συλλογή τραγουδιών που ταιριάζει στο αργοπορημένο φθινόπωρο.\nΥΓ. Συχνά θα γράφω αναρτήσεις όπου θα σταχυολογώ ορισμένα αναγνώσματα που μου έκαναν εντύπωση. Στις εποχές βαθειών αλλαγών , η απόκτηση καινούργιων εμπειριών , όχι μόνο μέσω του διαβάσματος, είναι αυτό που θα μας βοηθήσει να κάνουμε αυτό που θα γίνει, θέλουμε, δεν θέλουμε: να αλλάξουμε. Αλλοιώς θα ‘χάσουμε’.\nLabels: #changingGreece, blogs, Communication Effect, social media, social networks, Stathis Chaikalis, Stathis Haikalis, ενημέρωση, επιχειρηματικότητα, Στάθης Χαϊκάλης


Posted on 26 Δεκεμβρίου 2016 by Κατοχικά Νέα\n10 thoughts on “2016 – Η καταραμένη χρονιά που «πέθανε» η μουσική”\nΚΑΙ ΟΜΩΣ Η ΜΟΥΣΙΚΗ ΖΕΙ ΚΑΙ ΒΑΣΙΛΕΥΕΙ!! Η ΜΠΕΡΛΙΝΕΡ ΦΙΛΑΡΜΟΝΙΚΕΡ , Η ΛΟΝΤΟΝ ΣΥΜΦΟΝΥ ΟΡΚΕΣΤΡΑ , Η ΚΡΕΜΕΡΑΤΑ ΜΠΑΛΤΙΚΑ , Η ΒΙΕΝΕΡ ΦΙΛΑΡΜΟΝΙΚΕΡ ΚΑΙ ΟΛΑ ΤΑ ΣΟΒΑΡΑ ΣΧΗΜΑΤΑ ΠΟΥ ΑΣΧΟΛΟΥΝΤΑΙ ΕΠΙΣΗΣ ΣΟΒΑΡΑ ΜΕ ΤΗ ΜΟΥΣΙΚΗ ΖΟΥΝ ΚΑΙ ΒΑΣΙΛΕΥΟΥΝ. ΟΙ ΧΑΛΚΙΑΔΕΣ ΖΟΥΝ ΚΑΙ ΒΑΣΙΛΕΥΟΥΝ , Ο ΟΙΚΟΝΟΜΙΔΗς ΚΑΙ ΟΙ ΚΟΝΙΤΟΠΟΥΛΑΙΟΙ ΤΟ ΙΔΙΟ . ΑΝ ΤΩΡΑ ΦΕΥΓΟΥΝ ΜΕΡΙΚΟΙ ΤΕΛΕΙΩΜΕΝΟΙ ΑΠΟ ΝΑΡΚΩΤΙΚΑ ΠΟΥ ΝΤΕΜΕΚ ΠΛΑΣΑΡΟΝΤΑΙ ΣΑΝ ΜΟΥΣΙΚΟΙ ΓΙΑΤΙ ΕΣΕΙΣ ΕΧΕΤΕ ΜΑΘΕΙ ΝΑ ΖΕΙΤΕ ΜΕ ΤΟ ΠΡΟΣΩΠΟ ΤΟΥ ΤΕΡΑΤΟΣ ΑΥΤΟ, ΠΕΡΑΝ ΑΠΟ ΤΟ ΟΤΙ ΕΙΝΑΙ ΛΟΓΙΚΟ( ΜΙΑ ΚΑΙ ΕΙΝΑΙ ΛΟΓΙΚΟ ΑΠΟ ΤΑ ΜΥΡΙΑΔΕΣ ΓΚΡΟΥΠΑΚΙΑ ΠΟΥ ΕΠΕΡΔΟΝΤΩ ΣΤΗΝ ΔΕΚΑΕΤΙΑ ΤΟΥ ΕΞΗΝΤΑ ΚΑΙ ΕΒΔΟΜΗΝΤΑ) ΚΑΙ ΤΩΡΑ ΕΞΗΝΤΑΡΗΣΑΝ ΚΑΙ ΕΒΔΟΜΗΝΤΑΡΙΣΑΝ ΝΑ ΧΑΝΟΝΤΑΙ ΜΟΥΣΙΚΟΙ( ΛΕΜΕ ΤΩΡΑ). ΑΣΕ ΤΗ ΜΟΥΣΙΚΗ ΚΑΤΑ ΜΕΡΟΣ ΚΑΤΟΧΙΚΑ ΚΑΙ ΚΥΡΙΩΣ ΤΗΝ ΣΑΠΟΥΝΟΛΟΓΙΑ ΜΕΓΑΛΟΜΕΡΙΑΤΙΚΟ)\n26 Δεκεμβρίου 2016 at 13:58\nΔΕΝ ΕΙΝΑΙ ΤΟΥ ΓΕΝΟΥΣ ΑΥΤΟΙ. ΚΑΘΕ ΜΕΡΑ ΘΑ ΦΑΙΝΕΤΑΙ ΑΚΟΜΑ ΠΙΟ ΠΟΛΥ.\nΓΕΡΜΑΝΙΚΟΣ SERVER….HUFFINGTON POST, CONTRA.GR ΚΑΙ ΛΟΙΠΟΙ. ΚΟΙΤΑ ΚΑΙ ΔΕΣ, ΔΕΣ ΚΑΙ ΚΟΙΤΑ.\n26 Δεκεμβρίου 2016 at 18:32\nΠιο επιφανεια πεθαινεις ..και με κουρασατε πολυ … το αρθρο ειναι αναδημοσιευση ..ελα να μου την πεις σε δικα μου αρθρο ..το τι θα αφησω γονατισμενε ειναι δικο μου θεμα και οχι δικο σου .. κρυψε τις σκιες που προσκυνας …η ελα στο φως να με αντιμετωπισεις !\n26 Δεκεμβρίου 2016 at 18:55\nΠΟΙΟΣ ΑΝΕΦΕΡΕ ΠΩΣ ΤΟ ΑΡΘΡΟ ΔΕΝ ΕΙΝΑΙ ΑΝΑΔΗΜΟΣΙΕΥΣΗ; ΟΤΙ ΘΕΣ ΚΑΤΑΛΑΒΑΙΝΕΙΣ ΚΑΙ ΟΠΩΣ ΘΕΣ. ΕΣΥ ΣΥΝΕΡΓΑΖΕΣΑΙ ΜΕ ΤΟΝ ΙΔΙΟΚΤΗΤΗ ΤΗΣ ΣΥΓΚΕΚΡΙΜΕΝΗΣ ΣΕΛΙΔΑΣ.\nΔΕΝ ΥΠΑΡΧΕΙ ΚΑΜΙΑ ΑΝΤΙΠΑΡΑΘΕΣΗ, ΔΕΔΟΜΕΝΗ ΑΠΟΔΕΞΗ ΕΙΝΑΙ.\nΠΕΡΙ ΓΟΝΑΤΙΣΜΕΝΩΝ ΚΑΙ ΣΚΙΩΝ ΝΑ ΤΑ ΠΟΥΛΗΣΕΙΣ ΑΛΛΟΥ. ΕΜΠΟΡΟΣ ΕΙΣΑΙ ΑΛΛΩΣΤΕ, ΕΧΕΙΣ ΜΑΘΕΙ ΝΑ ΠΟΥΛΑΣ ΚΑΛΑ. ΕΠΙΒΙΩΝΕΙΣ ΜΕ ΤΟ ΝΑ ΠΟΥΛΑΣ.\nΑΥΤΕΣ ΕΙΝΑΙ ΟΙ ΜΟΥΣΙΚΟΥΛΕΣ ΠΟΥ ΒΑΖΕΙΣ.\nΕΥΧΟΜΑΙ ΤΑΠΕΙΝΑ ΣΤΟΝ ΤΡΙΑΔΙΚΟ ΘΕΟ ΝΑ ΦΥΓΕΙ Ο ΔΑΙΜΟΝΑΣ ΤΗΣ ΘΛΙΨΗΣ ΑΠΟ ΠΑΝΩ ΣΟΥ.\n26 Δεκεμβρίου 2016 at 21:38\nChristmas Blood Sacrifice says:\nDid the Illuminati do Another Christmas Blood Sacrifice with George Michael?\n26 Δεκεμβρίου 2016 at 15:40\nΠοντάρω ότι ο επόμενος θα είναι ο Billy Idol. Πάμε στοίχημα;;;\n26 Δεκεμβρίου 2016 at 16:57\nΟ Μίκης Θεοδωράκης θα τους θάψει όλους!\n26 Δεκεμβρίου 2016 at 18:21\n»Πέθανε΄΄ γράφει η μουσική – όλοι ηταν από 65 και πάνω, δηλαδή και να ζούσαν τι θα έκαναν? θα ανεβαιναν πάνω στη σκηνη και θα έσπαγαν κιθάρες? Υστερα απο τοσες κοκες-βελόνες αλκοολ και χάπια και πολύ έζησαν\n26 Δεκεμβρίου 2016 at 18:56\nΑΝΑΛΟΓΩΣ ΤΙ ΑΚΟΥΕΙ Ο ΚΑΘΕΝΑΣ . ΜΕΓΑΛΟΙ ΚΑΛΛΙΤΕΧΜΕΣ ΒΕΒΑΙΑ ΠΟΥ ΕΦΥΓΑΝ ΑΛΛΑ ΥΠΑΡΧΟΥΝ ΜΟΥΣΙΚΟΙ ΚΑΙ ΜΟΥΣΙΚΗ https://www.youtube.com/watch?v=64FrYGRrKVY\n26 Δεκεμβρίου 2016 at 23:42\nΑΣΤΕΡΕΣ, ΑΛΛΑ ΔΙΑTΤΟΝΤΕΣ!\n«Τους» υπηρέτησαν καλά καλά, για να μαθευτεί το ταλέντο τους σε όλο τον πλανήτη, «εκείνοι» όμως είχαν την απαίτηση από αυτούς τους καλλιτέχνες να τους υπηρετούν μια ολόκληρη ζωή. Το συμβόλαιο σκληρό και σκοτεινό και αδυσώπητο.\n«ΚΑΙ» τον Τζωρτζ Μάικλ τον έφαγαν! Δεν έχει σημασία εάν η NWO δεν έχει κανένα πρόβλημα με τους μπάφους και ότι για τους βρώμικους μυστικούς της λόγους προωθεί μετά μανίας κιόλας την «γκέι ατζέντα». Του Τζωρτζ Μάικλ όμως του αλλάξαν τον αδόξαστο γι αυτά τα δύο πράγματα. Γιατί;…Άρα ήταν επιζήμιος σε κάτι ΆΛΛΟ!….. Το πρώτο που μου έρχεται στο νου είναι η αντίστασή του στο μονοπώλειο των δισκογραφικών εταιρειών όταν πριν από 8 χρόνια είχε ανακοινώσει ότι θα πουλάει την μουσική του ο ίδιος στο κοινό μέσω ίντερνετ. Στην συνέχεια σχεδίαζε να προχωρήσει και σε άλλες παρεμφερείς καινοτομίες στην διακίνηση της μουσικής. Είπα ένα παράδειγμα, μπορεί να υπάρχει όμως και κάποιος άλλος λόγος πέραν αυτόν που σκέφτηκα εγώ. ΜΕΓΑΛΟ ΤΑΛΕΝΤΟ πάντως! Ούτε αυτό είναι τυχαίο. Αγαπούσε 2 είδη μουσικής πάρα πολύ και πάνω σε αυτά κινήθηκε. JAZZ και DISCO SOUL δεκαετίας ΄70. Τα χειριζόταν επιδέξια σαν πλαστελίνη για να παράξει την δική του άποψη περί ΠΟΠ μουσικής. Προσωπικά, θα τον θυμάμαι με νοσταλγία, κυρίως για αυτό το κομμάτι, στην ορχηστρική του εκτέλεση: https://www.youtube.com/watch?v=wnmUyfBUnCM\n26 Δεκεμβρίου 2016 at 23:53\nΓράψτε απάντηση στο Rebel Yell Ακύρωση απάντησης


Γιατί ανεβαίνουν τα "άκρα";\n24/10/2012 - 2:40πμ\nΓράφει ο Ιάκωβος Ποθητός\nΗ μπουρδολογία στο αποκορύφωμά της.\nΝτόρος μεγάλος γίνεται, γιατί χαιρετούν – όπως χαιρετούν, δικαίωμά τους είναι – οι χρυσαυγήτες.\n«Λόμπυ της δραχμής» αποκαλούν ο Αντώνης Σαμαράς, οι βουλευτές του και οι συγκυβερνήτες ΠΑΣΟΚ – ΔΗΜΑΡ, όλους όσους εκφράζουν αντίθετη άποψη, για την οικονομική κατάσταση της χώρας και το νόμισμα.\nΚι ο Ελληνικός λαός περιμένει από αυτούς την λύση στο πρόβλημά του.\nΑς δούμε όμως μερικά στοιχεία της κοινωνίας μας.\nΈχουμε δημοκρατία ναι ή όχι;\nΑν ναι, τότε ο κάθε πολίτης έχει δικαίωμα να πιστεύει όποιον Θεό θέλει, να έχει όποια ιδεολογία τον εκφράζει, να χαιρετά όπως θέλει. Αρκεί φυσικά, να μην προσβάλει τους υπόλοιπους πολίτες, να μην θέτει σε κίνδυνο την δημοκρατία, να μην χρησιμοποιεί βία για την επιβολή των θέσεών του.\nΕπειδή όλοι οι πολιτικοί ισχυρίζονται ότι έχουμε δημοκρατία κι επιπλέον, εκατοντάδες χιλιάδες πολιτών ψήφισαν την Χρυσή Αυγή, είναι λάθος να χρησιμοποιούνται από πολιτικούς θέσεις, που ούτε στα καφενεία δεν ακούς.\n«Κινδυνεύει η δημοκρατία από τους φασίστες!» λένε κάποιοι πολιτικοί.\nΚαι δεν μου λέτε κύριοι βολευτές μου, από εσάς δεν παραχωρήθηκε μέρος της εθνικής μας ανεξαρτησίας; Από εσάς δεν γίνανε οι Έλληνες φτωχότεροι; Από εσάς δεν οδηγήθηκαν στην αυτοκτονία 3.500 πολίτες; Τι θέλετε και φωνάζετε; Αν τα είχατε κάνει όλα σωστά, η Χρυσή Αυγή θα ήτανε και σήμερα στο 0,29% που είχε στις εκλογές του 2009!\nΠοιοι ευθύνονται για την άνοδο της Χρυσής Αυγής ή του ναζισμού; Οι πολίτες; Οι σουβλατζήδες; Οι μανάβηδες ή οι τρανσέξουαλ;\nΗ άνοδος της Χρυσής Αυγής οφείλεται στην σιχαμάρα που νοιώθουν οι πολίτες για τα κόμματα και τους πολιτικούς. Μια σιχαμάρα που όσο περνάει ο καιρός, γίνεται ακόμα και μεγαλύτερη.\nΠριν το 2009 φάνταζαν απίθανα σενάρια η πτώση του δικομματισμού και η αλματώδης άνοδος των μικρών κομμάτων. Το 2012 έγιναν πραγματικότητα.\nΥπήρχε στο παρελθόν περίπτωση, ένα νέο ασχημάτιστο κόμμα, ολίγων μόλις μηνών, να λάβει σε εκλογές το υψηλό ποσοστό του 10,61%; Κι όμως, το ποσοστό αυτό έλαβαν οι «Ανεξάρτητοι Έλληνες» του Πάνου Καμμένου στις εκλογές τον Μάιο του 2012! Όπως είπαν οι αναλυτές, εκείνοι που ψήφισαν «Ανεξάρτητους Έλληνες» προερχόντουσαν από όλους τους πολιτικούς χώρους. Γιατί τους ψήφισαν; Μα γιατί, είχανε καταλάβει ποιοι τους κυβερνούσαν τα προηγούμενα χρόνια!\nΥπήρχε περίπτωση ένα κόμμα που στις προηγούμενες εκλογές του 2009, που είχε λάβει 4,6%, να ανεβάσει τον Μάιο του 2012 τα ποσοστά του, στο σημαντικό 16,78% και μετά από ενάμιση μήνα, στις επαναληπτικές εκλογές, να εκτοξευθεί στο 26,89% που σημαίνει πως λίγο ακόμη και θα γινότανε πρώτο κόμμα και ίσως κυβέρνηση;\nΟύτε στα πιο τρελά σενάρια δεν θα μπορούσε κάποιος να κάνει αυτούς τους υπολογισμούς πριν το 2009.\nΚι όμως. Ήρθαν οι εξελίξεις, αποκαλύφθηκε ο ρόλος των πολιτικών, αποδείχθηκε η μεθόδευση του Γιώργου Παπανδρέου να οδηγήσει αλυσοδεμένη την Ελλάδα στο Διεθνές Νομισματικό Ταμείο και την Τρόϊκα. Οι Έλληνες είδανε να καταστρέφεται η ζωή τους, είδαν να χάνουν όλα όσα με αίμα είχαν αποκτήσει, και έτσι ο καθένας, σύμφωνα με όσα πίστευε κι αντιλαμβανότανε, έκανε μία επιλογή ανάμεσα στα κόμματα που δεν είχαν κυβερνήσει.\nΓιατί επέλεξαν ΚΚΕ, Ανεξάρτητους Έλληνες, ΣΥΡΙΖΑ και Χρυσή Αυγή; Ρωτήστε τους!\nΠολιτικά όμως θα πρέπει να αντιμετωπίζονται οι εξελίξεις, όσο αρνητικές κι αν είναι, κι όχι με αφορισμούς.\nΤο αγκάθι που πρέπει να απασχολεί την Ελληνική κοινωνία είναι, το γιατί όλο και περισσότεροι νέοι στρατεύονται στην Χρυσή Αυγή.\nΑπό ιδεολογία; Μάλλον όχι αφού σήμερα κανείς δεν μιλάει για ιδεολογία αλλά για επιβίωση.\nΦταίει η ανεργία; Ασφαλώς! Φταίει η φτώχεια; Οπωσδήποτε! Φταίει η ανάγκη που έχουν οι νέοι για εκτόνωση; Βεβαίως!\nΜα πάνω από όλα όμως φταίτε εσείς, τα κόμματα και οι πολιτικοί, που δεν θέλετε, έστω κι αυτή, την ύστατη ώρα που καταστρέφεται η κοινωνία και η Ελλάδα, να κάνετε το αυτονόητο, να παραιτηθείτε και να φύγετε. Να ανοίξετε τους δρόμους για νέα πολιτικά σχήματα, για νέους πολιτικούς, με οράματα, με αγάπη για την πατρίδα. Και τότε, υπάρχει μεγάλη πιθανότητα, το ποσοστό της Χρυσής Αυγής, να ξανακυλήσει στο 0,29%.\nΘα πει κάποιος, πως μπορεί οι νέοι που θα έρθουν να είναι χειρότεροι από εσάς.\nΝαι αυτό είναι αλήθεια. Όμως δεν θα είσαστε εσείς που σας ξέρουμε, εσείς που μας καταστρέψατε. Κι αν οι νέοι πολιτικοί, αποδειχθούν το ίδιο ή χειρότεροι από εσάς, θα κάνουμε το αυτονόητο. Θα τους αλλάξουμε.\nΜη ζητάτε λοιπόν τα αίτια που η Χρυσή Αυγή ανεβάζει τα ποσοστά της.\nΤα αίτια είσαστε εσείς κι η πολιτική που εφαρμόζετε…\nΔεν πέρασε από την επιστημονική υπηρεσία της Βουλής το σκάνδαλο με το ακαταδίωκτο της επιτροπής λοιμωξιολόγων!\nΤυνήσιος ισλαμοφασίστας έσφαξε γυναίκα στην Γαλλία\nΘα κάνει λόγο για “γενοκτονία” Αρμενίων ο Μπάιντεν ;\nΔιαδικτυακή εκδήλωση για την Γενοκτονια των Αρμενίων το Σάββατο στις 18:30\n2754 Νέα Κρουσματα – 819 Διασωληνωμενοι και 76 Νεκροί\nΣοφία Βούλτεψη: Ο τουρίστας δεν είναι απλός τουρίστας\nΔιαδικτυακή συζήτηση για τις εξελίξεις στα Ελληνοτουρκικα και το Κυπριακό από την Χριστιανική Δημοκρατία\nΟ απόλυτος διασυρμός του πρωθυπουργού: Με μαϊμού σκηνικό τα διαγγέλματα του Μητσοτάκη


This is a discussion on ΝΕΑ ΓΙΑ ΟΣΦΠ within the ΠΟΔΟΣΦΑΙΡΟ forums, part of the ΑΡΧΕΙΟ ΠΡΟΗΓΟΥΜΕΝΩΝ ΕΤΩΝ category; Τη δική του φιλοσοφία θέλει να περάσει ο Τάκης Λεμονής από τις πρώτες κιόλας ημέρες του στην επανοδό του στο ...\nΣελίδα 8 από 47 « First < 6 7 8 9 10 18 > Last »\n02-01-2007, 08:40: #71\nΤη δική του φιλοσοφία θέλει να περάσει ο Τάκης Λεμονής από τις πρώτες κιόλας ημέρες του στην επανοδό του στο μεγάλο λιμάνι. Ο νέος τεχνικός του Ολυμπιακού προσανατολίζεται σε αλλαγή συστήματος και έτσι οι "ερυθρόλευκοι" εκτός απροόπτου θα επιστρέψουν, αρχής γενομένης από το παιχνίδι με τη Ξάνθη στο 4-4-2, σύστημα το οποίο άλλωστε χρησιμοποιούσε ο Λέμονής και στην προηγούμενη θητεία του στον Πειραιά.\nΣτο μεταξύ, οι "ερυθρόλευκοι" επιστρέφουν από την Τρίτη στα βάσανα, με διπλές προπονήσεις ενώ ο νεοαποκτηθείς Βασίλης Τοροσίδης θα πραγματοποιήσει το πρωί της ίδιας ημέρας την πρώτη του προπόνηση με τη νέα του ομάδα.\nΣε ότι αφορά τους τραυματίες, το ιατρικό τιμ δεν δείχνει να ανησυχεί καθώς οι Ριβάλντο, Τζόρτζεβιτς και Ανατολάκης αναμένεται να δώσουν κανονικά το "παρών" στο πρώτο παιχνίδι του 2007 με τη Ξάνθη στα Πηγάδια.\n02-01-2007, 17:52: #72\nΟ Τροντ Σόλιντ ξαναχτυπά! «Ποτέ δεν είχα εναλλακτικές επιλογές, δεν μπορούσα να προτείνω στις μεταγραφές καλούς παίκτες», ισχυρίστηκε μιλώντας στην «Dagsavisen» ο Νορβηγός τεχνικός. Έτοιμος να πει το "ναι" στην πρόταση ( του Ολυμπιακού είναι ο Βαντερλέι Λουξεμπούργκο, σύμφωνα με δημοσίευμα της «Lance». «Γνωρίζει για τον Ολυμπιακό και ξέρει ότι είναι μια πολύ μεγάλη ομάδα. Ο Ριβάλντο του είπε να έρθει τον Ιούλιο», τόνισε ο πρώην συνεργάτης του στη Ρεάλ Μαδρίτης και νυν τεχνικός του Αστέρα Τρίπολης, Πάουλο Κάμπος. Σε αναζήτηση κοινοτικού αμυντικού χαφ οι «ερυθρόλευκοι». Νέο πρόσωπο στου Ρέντη σήμερα ο Βασίλης Τοροσίδης. Μειώθηκαν τα προβλήματα του Λεμονή εν ό ψει Ξάνθης. «Με εξιτάρει η ιδέα του νταμπλ», δήλωσε ο νεοαποκτηθείς αμυντικός. Αυξημένες οι πιθανότητες παραμονής του Οκκά\n03-01-2007, 14:47: #73\nΚαλυτερεύει ο Τζόλε\nΈνα από τα προβλήματα που πρέπει να λύσει ο Τάκης Λεμονής για το δυσκολότατο εκτός έδρας παιχνίδι κόντρα στη Skoda Ξάνθη θα είναι αυτό που αντιμετωπίζει ο Πρέντραγκ Τζόρτζεβιτς. Αντίθετα, ο Ντιντιέ Ντομί μπόρεσε να προπονηθεί κανονικά την Τετάρτη (3/1) και να τεθεί στη διάθεση του Έλληνα κόουτς για το πρώτο ματς του δεύτερου γύρου. Ο Μιχάλης Κωνσταντίνου, συνέχισε το πρόγραμμα που ακολουθεί.\nΟ Τζόρτζεβιτς έκανε και πάλι ατομικό πρόγραμμα αλλά σε πιο εντατικούς ρυθμούς ενώ το πρωί υποβλήθηκε στο Ιατρικό Κέντρο Αθηνών σε υπερηχογράφημα ώστε να διαπιστωθεί η κατάσταση της υγείας του. Ο αρχηγός της ομάδας έχει θλάση στο δικέφαλο του αριστερού του ποδιού αλλά τα νέα είναι ευχάριστα αφού το τραύμα επουλώνεται.\nΑν όλα πάνε καλά, τότε οι πιθανότητες συμμετοχής του σε αυτό το παιχνίδι θα αυξηθούν πάρα πολύ σε σχέση με ότι είναι τώρα και τα πρώτα δείγματα κάνουν λόγο πως το "βαρόμετρο" του Ολυμπιακού θα μπορέσει να αγωνιστεί.\nΑπό εκεί και πέρα, στην προπόνηση που έγινε στις 12 το μεσημέρι, ο Ντομί κατάφερε να προπονηθεί κανονικά, με τον Λεμονή να τον υπολογίζει για τον αγώνα κόντρα στην Ξάνθη ενώ ο Πατσατζόγλου ακολούθησε πρόγραμμα που περιελάμβανε ασκήσεις στο γυμναστήριο, ποδήλατο και θεραπεία. Ο Κωνσταντίνου από τη μεριά του, συνέχισε το πρόγραμμα που ακολουθεί.\nΗ επόμενη προπόνηση θα γίνει την Πέμπτη (4/1) στις 16:30.\n04-01-2007, 13:11: #74\nΝοκ άουτ Τζόλε, Μιχάλης\nΧωρίς τον Πρέντραγκ Τζόρτζεβιτς και τον Μιχάλη Κωνσταντίνου, θα αγωνιστεί την Κυριακή (7/1), ο Ολυμπιακός, στην Ξάνθη, κόντρα στην τοπική ομάδα. Αναβάλλεται μέχρι νεωτέρας, το ταξίδι του Γιάννη Οκκά στο Λονδίνο, μετά από τετ α τετ που είχε ο Κύπριος επιθετικός με τον Τάκη Λεμονή. Παραμένει στην Κέρκυρα μέχρι το καλοκαίρι ο Ντ' Ακόλ, ενώ για το ίδιο διάστημα θα πάει δανεικός στο "νησί των Φαιάκων" και ο Σίκοφ, αφού οι ερυθρόλευκοι δεν έχουν ελεύθερη θέση για ξένο ποδοσφαιριστή.\nΧωρίς Τζόλε-Μιχάλη στην Ξάνθη\nΜε δύο σημαντικές απώλειες θα αγωνιστεί την προσεχή Κυριακή (7/1), στην Ξάνθη, ο Ολυμπιακός, κόντρα στην τοπική ομάδα. Ο "Τζόλε", ακολούθησε στην προπόνηση της Τετάρτης (3/1), το ατομικό του πρόγραμμα, σε πιο εντατικό ρυθμό, και πήγε στο Ιατρικό Κέντρο Αθηνών, όπου έκανε υπερηχογράφημα. Η εξέταση έδειξε ότι η θλάση που έχει υποστεί στο δικέφαλο του αριστερού του ποδιού του, βρίσκεται σε φάση επούλωσης, αλλά η τεχνική ηγεσία θεώρησε σκόπιμο να τον προφυλάξει, για να μην χειροτερέψει η κατάστασή του.\nΌσον αναφορά τον Μιχάλη Κωνσταντίνου, συνέχισε να ακολουθεί το ατομικό του πρόγραμμα, που περιελάμβανε θεραπεία, ασκήσεις στο γήπεδο και μπάλα. Και ο Κύπριος επιθετικός, δεν προλαβαίνει να είναι έτοιμος για το παιχνίδι της Κυριακής, κόντρα στην ακριτική ομάδα.\nΤέλος, φαρμακευτική αγωγή, προληπτικά, ακολουθούν οι Μπόρχα και Σέζαρ, αφού παρουσίασαν συμπτώματα ίωσης, αλλά θα ακολουθήσουν κανονικά την αποστολή στην Ξάνθη.\n05-01-2007, 19:41: #75\nΗ επιστροφή του Σωκράτη Κόκκαλη από το εξωτερικό σηματοδοτεί εξελίξεις στα μεταγραφικά και τις αποδεσμεύσεις του Ολυμπιακού, προέχει όμως το παιχνίδι με την Ξάνθη, εκεί όπου οι «ερυθρόλευκοι» θα παραταχθούν με πολλές απουσίες. Τα τελικά πλάνα για το ματς με τη Skoda Ξάνθη καταστρώνει ο Τάκης Λεμονής, ο οποίος σκέφτεται για βασικό τον Νε. Τελειώνει η μεταγραφή του Σίκοφ, ο οποίος θα δοθεί δανεικός στην Κέρκυρα. Συνεχίζονται τα σενάρια περί Κλέμπερσον στην Τουρκία. Στο παιχνίδι για Λουξεμπούργκο μπαίνει δυνατά και η Ντιναμό Κιέβου, σύμφωνα με ουκρανικά δημοσιεύματα. Τουλάχιστον έως το καλοκαίρι μένει, όπως όλα δείχνουν, ο Οκκάς.\n05-01-2007, 21:32: #76\nΔύο διλήμματα για Λεμονή\nΜία προπόνηση απομένει ακόμα πριν η ομάδα του Ολυμπιακού αναχωρήσει για την Ξάνθη όπου την Κυριακή (7/1) στις 16:45 αντιμετωπίζει την τοπική ομάδα σε ένα πάρα πολύ δύσκολο και ιδιαίτερο παιχνίδι. Ο Ολυμπιακός θα παρουσιαστεί με αρκετές αλλαγές αλλά αυτό που απασχολεί τον Τάκη Λεμονή είναι το πόσο θα καταφέρει να καλύψει επάξια τις απουσίες των Πρέντραγκ Τζόρτζεβιτς και Μιχάλη Κωνσταντίνου. "Παίζονται" δύο θέσεις 11άδας, αυτές στα αριστερά της άμυνας και μία στην επίθεση.\nΝοκ άουτ τρεις\nΉταν γνωστό εδώ και καιρό πως Πρέντραγκ Τζόρτζεβιτς και Μιχάλης Κωνσταντίνου όπως ο Αρούνα Μπαμπανγκίντα δεν θα μπορούσαν να αγωνιστούν στο παιχνίδι με αντίπαλο την Ξάνθη. Στην προπόνηση της Παρασκευής (5/1) η οποία ξεκίνησε στις τρεις το μεσημέρι, οι τρεις τους ακολούθησαν πρόγραμμα που περιελάμβανε ατομική προπόνηση και θεραπεία, ενώ πήραν μέρος σε κάποιες ασκήσεις της ομάδας. Ο Χρήστος Πατσατζόγλου έκανε θεραπεία και ασκήσεις στο γυμναστήριο, ενώ οι Παναγόπουλος (έχει ενόχληση στους κοιλιακούς) και Μπούτινα θεραπεία.\n07-01-2007, 01:50: #77\nΣτις προπονητικές εγκαταστάσεις του Ρέντη βρέθηκε το μεσημέρι του Σαββάτου (6/1) ο πρόεδρος του Ολυμπιακού Σωκράτης Κόκκαλης ο οποίος και παρουσίασε στους παίκτες το νέο προπονητή του συλλόγου Τάκη Λεμονή ενώ τους κάλεσε να μείνουν πρώτοι έως το τέλος. Δεν έχει αποφασίσει ακόμα τα πρόσωπα που θα στελεχώσουν την εντεκάδα του αγώνα κόντρα στην Ξάνθη ο Έλληνας τεχνικός ο οποίος αναζητά το καλό αποτέλεσμα, όχι μόνο για την ομάδα αλλά και για τον εαυτό του.\nΌπως ήταν γνωστό εδώ και λίγο καιρό, ο πρόεδρος του Ολυμπιακού αφού επέστρεψε από το εξωτερικό όπου και βρισκόταν, αποφάσισε να επισκεφτεί τις προπονητικές εγκαταστάσεις του Ρέντη ώστε να παρουσιάσει το νέο τεχνικό της ομάδας, Τάκη Λεμονή στους ποδοσφαιριστές.\nΟ ισχυρός άνδρας της ΠΑΕ, ευχήθηκε καλή χρονιά σε όλους ενώ ζήτησε παράλληλα από τους παίκτες να διατηρήσουν την ομάδα στην κορυφή και να υλοποιήσουν τους στόχους που έχουν θέσει και δεν είναι άλλοι από την κατάκτηση του πρωταθλήματος και του Κυπέλλου.\nΜερικοί παίκτες βέβαια δεν χρειάστηκαν ιδιαίτερες συστάσεις για τον Λεμονή αφού για παράδειγμα οι Τζόρτζεβιτς, Ανατολάκης, Γεωργάτος και Τοροσίδης, είχαν συνεργαστεί παλαιότερα μαζί του και τον γνωρίζουν πολύ καλά.\nΑπό εκεί και πέρα, το μήνυμα που έστειλε ο Κόκκαλης ήταν ξεκάθαρο. Κάλεσε όλο το τιμ να κάνει ό,τι μπορεί για να σώσει τη χρονιά μετά τον αποκλεισμό από την Ευρώπη και αυτό θα γίνει αν κατακτηθεί το πρωτάθλημα και το Κύπελλο.\nΤα διλήμματα παραμένουν\nΌσον αφορά στον καταρτισμό της 11άδας, ο Λεμονής δεν έχει αποφασίσει ποιους θα παρατάξει στο δύσκολο αγώνα με την Ξάνθη αλλά σίγουροι θεωρούνται οι περισσότεροι. Ο Νικοπολίδης θα καθίσει κάτω από τα γκολπόστ ενώ το κεντρικό αμυντικό δίδυμο θα αποτελέσουν οι Ανατολάκης και Σέζαρ. Δεξιά της άμυνας θα είναι ο Ζεβλάκοφ ενώ αριστερά θα παρευρεθεί ένας εκ των Ντομί ή Μπουλούτ.\nΣτη μεσαία γραμμή θα είναι ο Στολτίδης, ο Ριβάλντο, ο Μάριτς και ο Νε ενώ στην επίθεση, αναζητείται ακόμα ο παίκτης που θα πλαισιώσει τον Καστίγιο στην επίθεση. Ή ο Οκκάς λοιπόν θα αγωνιστεί ή ο Μπόρχα. Δεν αποκλείεται όμως να αγωνιστεί ο καφές στην 11άδα παίρνοντας τη θέση ενός παίκτη στο κέντρο αλλά αυτός που θα αποφασίσει θα είναι ο Λεμονής.\nΟι παίκτες του Ολυμπιακού ολοκλήρωσαν την προετοιμασία τους με προπόνηση που έγινε το Σάββατο (6/1) στις 13:30. Τζόρτζεβιτς, Κωνσταντίνου και Μπαμπανγκίντα δεν θα αγωνιστούν ως γνωστόν αφού αντιμετωπίζουν προβλήματα ενώ οι Παναγόπουλος και Λέμενς έκαναν θεραπεία. Οι τρεις πρώτοι ακολούθησαν πρόγραμμα που περιελάμβανε ατομική προπόνηση και θεραπεία, ενώ πήραν μέρος και σε κάποιες ασκήσεις της ομάδας με μπάλα ενώ ο Πατσατζόγλου συνέχισε το πρόγραμμα που ακολουθεί με θεραπεία και ασκήσεις στο γυμναστήριο.\nΗ αποστολή απαρτίζεται από τους: Νικοπολίδη, Μπούτινα, Ανατολάκη, Καψή, Σέζαρ, Ζεβλάκοφ, Πάντο, Γεωργάτο, Ντομί, Μπουλούτ, Στολτίδη, Καφέ, Ταραλίδη, Νε, Μάριτς, Ριβάλντο, Παππά, Καστίγιο, Μπόρχα και Οκκά.\nΤο παιχνίδι του Ολυμπιακού με αντίπαλο την Ξάνθη είναι ιδιαίτερο. Κακά τα ψέματα. Η νίκη πρέπει να έρθει για τους φιλοξενούμενους όχι μόνο για να διατηρηθούν σε απόσταση ασφαλείας από την ΑΕΚ αλλά και για τον Λεμονή. Όσο και αν ακούγεται περίεργο, δύο είναι οι λόγοι που ο Έλληνας τεχνικός αναζητά τη νίκη στο παιχνίδι αυτό. Ο ένας αναφέρθηκε παραπάνω και ο δεύτερος είναι πως με τον τρόπο που αποχώρησε από την Ξάνθη και τις ανακοινώσεις που ακολούθησαν, ο κόουτς θέλει να είναι αυτός και η ομάδα του οι πρώτοι που θα σπάσουν την παράδοση αήττητων αγώνων που έχει δημιουργήσει η Ξάνθη στα Πηγάδια.\nΕρυθρόλευκη είναι η προϊστορία όταν ο Ολυμπιακός επισκέπτεται την Ξάνθη από το 1990 και έπειτα, οπότε η Ακριτική ομάδα ανέβηκε για πρώτη φορά στην Α' Εθνική. Αρχικά η Ξάνθη ήταν αυτή που είχε τον πρώτο λόγο, αναγκάζοντας μάλιστα τους ερυθρόλευκους να αποχωρούν από το γήπεδο έχοντας συντριβεί αλλά από το 1996 έως και το 2004, ο Ολυμπιακός σημείωνε μόνο νίκες. Τα δύο τελευταία χρόνια πάντως, η Ξάνθη έχει φροντίσει να αντεπιτεθεί καθώς αυτή είναι που σημειώνει μόνο νίκες. Συνολικά σε 17 ματς ανάμεσα στην Ξάνθη και τον Ολυμπιακό στην τοπική πόλη, έξι είναι οι νίκες της γηπεδούχου, μόλις μια φορά έχει παρουσιαστεί ισοπαλία ενώ τις υπόλοιπες δέκα φορές, νικητής έχει αναδειχτεί ο Ολυμπιακός. Τα τέρματα είναι 28-40 υπέρ των νταμπλούχων Ελλάδας.\nΣυνοπτικά τα παιχνίδια\n07-01-2007, 01:54: #78\n07-01-2007, 01:56: #79\n07-01-2007, 21:28: #80\nSkoda Ξάνθη-Ολυμπιακός 0-0\nΧωρίς σκορ έληξε η αναμέτρηση ανάμεσα στην Ξάνθη και τον Ολυμπιακό, με τους γηπεδούχους να μένουν αήττητοι για 33ο συνεχή αγώνα στο γήπεδό τους. Πολύ καλύτερος ο Ολυμπιακός στο πρώτο μέρος, θα μπορούσε να σημειώσει κάποιο γκολ για να "καθαρίσει" το παιχνίδι, ισορροπία στο δεύτερο, με τις δύο ομάδες να μένουν στο 0-0. Ο Ολυμπιακός διαμαρτύρεται για μια ανατροπή του Καστίγιο από τον Άντζα στο πρώτο ημίχρονο όπως επίσης για ένα οσφάιντ του Καστίγιο στο δεύτερο αφού δεν υπήρχε καμία τέτοια περίπτωση.\nΚΛΕΙΔΙ: Η Ξάνθη είχε κλείσει πάρα πολύ καλά όλους τους διαδρόμους και εμπόδισε με αυτόν τον τρόπο τον Ολυμπιακό να μπαίνει εύκολα στην περιοχή της. Από τη στιγμή που έγινε αυτό, οι ερυθρόλευκοι μπλόκαραν, ιδιαίτερα στο δεύτερο ημίχρονο και δεν κατάφεραν να πετύχουν το γκολ. Το πρέσινγκ άρχιζε από το μέσο σχεδόν του γηπέδου και ήταν αρκετή ώστε να εμποδίσει τους ερυθρόλευκους.\nΕΙΚΟΝΑ: Ο Ολυμπιακός ήταν κυρίαρχος στο πρώτο ημίχρο και δεν άφησε την ομάδα της Ξάνθης να δημιουργήσει ούτε μία φάση μπροστά από την αντίπαλη εστία. Οι παίκτες του Τάκη Λεμονή ήταν καλύτεροι σε όλο το πρώτο 45λεπτο και οι καλές στιγμές ξεκίνησαν από νωρίς και συγκεκριμένα από το 19ο λεπτό όταν ο Οκκάς έκανε κεφαλιά άουτ σε σέντρα του Καστίγιο.\nΑπό εκείνο το σημείο και μετά έως το 31ο σχεδόν λεπτό, οι ερυθρόλευκοι δημιούργησαν αρκετές φάσεις αλλά δεν μπόρεσαν να τις μετουσιώσουν σε γκολ. Στο 27', 29', 30' και 31', Οκκάς, Καστίγιο, Ζεβλάκοφ και πάλι Οκκάς δεν μπόρεσαν να παραβιάσουν την εστία της Ξάνθης, που από εκείνο το σημείο και μετά δεν πιέστηκε πάρα πολύ.\nΟ Ολυμπιακός διατήρησε τον έλεγχο των κινήσεων αλλά ο ρυθμός είχε μειωθεί σε μεγάλο βαθμό με συνέπεια η Ξάνθη να βγει ακόμα και μπροστά, χωρίς ωστόσο να δημιουργεί τη μεγάλη φάση. Από εκεί και πέρα, οι ερυθρόλευκοι διαμαρτύρονται και δικαίως για την ανατροπή του Καστίγιο μέσα στην περιοχή από τον Άντζα. Ο διαιτητής πάντως έκανε παρατηρήσεις στο νεαρό Ουρουγουανό.\nΣτο δεύτερο ημίχρονο, η Ξάνθη κατάφερε να διατηρήσει με ευκολία τον Ολυμπιακό μακριά από την εστία της σε σχέση με το πρώτο ημίχρονο ενώ οι ερυθρόλευκοι φαίνεται να επηρεάστηκαν από την πίεση που ασκούσαν οι γηπεδούχοι. Ο Ολυμπιακός διαμαρτύρεται για δύο φάσεις που ανεκόπησαν παίκτες του με ανύπαρκτο οσφάιντ αλλά στο δεύτερο ημίχρονο οι νταμπλούχοι είναι αλήθεια πως δεν έκαναν πολλές φάσεις.\nΟ MVP: Ο Γιώργος Ανατολάκης έδειξε πως δεν πέρασε ούτε μια μέρα από τη στιγμή που παραγκωνίστηκε από τον Τροντ Σόλιντ. Ο έμπειρος αμυντικός τα πήγε πάρα πολύ καλά απέναντι στον Λαμπριάκο και όποτε χρειάστηκε ήταν εκεί για να απομακρύνει τους κινδύνους. Περιττό φυσικά να αναφερθεί πως "έδεσε" για μια ακόμα φορά πολύ καλά με τον Σέζαρ.\nΤΟ ΣΤΑΤΙΣΤΙΚΟ: Τα Πηγάδια δεν αποτελούν γούρικο γήπεδο για τον Ολυμπιακό αφού για τρίτη σερί σεζόν δεν κατάφερε να κερδίσει εκεί. Οι δύο ήττες με 2-1 και 1-0 του 2005 και του 2006 αντίστοιχα, ακολουθήθηκαν από τη φετινή "λευκή" ισοπαλία. Η Ξάνθη διατήρησε αήττητη την έδρα της για 33ο συνεχή αγώνα ενώ ο Ολυμπιακός δεν κατάφερε να κερδίσει για έβδομη σερί αγωνιστική. Οι γηπεδούχοι από τη μεριά τους συμπλήρωσαν τρεις αγώνες μακριά από τη νίκη. Τέλος, αυτή ήταν και η πρώτη φετινή ισοπαλία για τους πρωταθλητές.\nΤΟ ΣΧΟΛΙΟ: Δίκαιο θεωρείται σε γενικές γραμμές το τελικό αποτέλεσμα με βάση την εικόνα των ομάδων στο δεύτερο ημίχρονο αλλά στο πρώτο, αν ο Ολυμπιακός ήταν πιο αποτελεσματικός, θα μπορούσε να φύγει με τους τρεις βαθμούς της νίκης. Αξίζει να αναφερθεί πάντως πως η Ξάνθη παρά την κακή σεζόν έτσι όπως ξεκίνησε, απέδειξε γιατί η έδρα της είναι τόσο σκληρή.\nΞάνθη: Μάλαρζ 6, Μαχράτζε 6, Κοντοδήμος 6, Ζουέλα 6, Άντζας 7, Μεσέρα 6, Ουεντραόγκο 5 (46' Φλίσκας 6), Γαρπόζης 6, Κιντάνα 6 (88' Μπαϊκαρά -), Ντελγκάδο 4 (32' Σονκό 6), Λαμπριάκος 7\nΟλυμπιακός: Νικοπολίδης 6, Ζεβλάκοφ 7, Ντομί 6, Ανατολάκης 8, Σέζαρ 7, Ριβάλντο 5, Στολτίδης 6, Νε 6, Μάριτς 6 (64' Καφές 6), Καστίγιο 6 (88' Γεωργάτος 6), Οκκάς 6 (83' Μπόρχα -)


Η θέση των γυναικών στον χώρο της τέχνης | LiFO\nΗ Αμερικανίδα ζωγράφος Georgia O'Keeffe στέκεται έξω από το στούντιό της δίπλα σε ένα καβαλέτο, με έναν καμβά από τη σειρά της, «Pelvis Series Red With Yellow», στο Αλμπουκέρκι στο Νέο Μεξικό, 1960. Φωτ.: Tony Vaccaro / Getty Images / Ideal Image\nΝίκη Κ. Αραμπατζή 23.5.2022 | 08:28\n23.5.2022 | 08:28\nΗ ιστορία μας διδάσκει πως για αιώνες οι καλλιτέχνιδες αγωνίζονταν για την αναγνώριση του έργου τους πολύ περισσότερο από τους άνδρες συναδέλφους τους. Μας αποκαλύπτει επίσης πως τα κορίτσια δεν είχαν τα ίδια δικαιώματα ακόμα και στη βασική εκπαίδευση, πόσο μάλλον στη διδαχή και την προσβασιμότητα στην τέχνη και στους χώρους όπου αυτή παράγεται και εκτίθεται. Οι έμφυλες διακρίσεις σε βάρος των γυναικών υφίσταντο σε όλες τις κοινωνίες και κοινωνικές τάξεις, με αποτέλεσμα να μην τους δίνονται οι ίδιες ευκαιρίες.\nΣτον κόσμο ολόκληρο και στις δυτικές κοινωνίες δόθηκαν σκληροί αγώνες για να μπορέσουν οι γυναίκες να σταθούν με ίσα δικαιώματα και αξιώσεις μπροστά στους νόμους των κρατών και της ανδροκρατούμενης εξουσίας.\nΤα φεμινιστικά κινήματα μετρούν νεκρές και φυλακισμένες αγωνίστριες στις αρχές του 20ού αιώνα, τόσο στη Βρετανία όσο και στις ΗΠΑ. Οι σουφραζέτες διεκδίκησαν το δικαίωμα ψήφου, το οποίο κέρδισαν έπειτα από αγωνιστικές διεκδικήσεις και σκληρές μάχες το 1918 στη Γηραιά Αλβιώνα και, με την περίφημη 19η Τροπολογία του Αμερικανικού Συντάγματος, το 1920 στην απέναντι πλευρά του Ατλαντικού.\nΓια αιώνες οι γυναίκες δημιουργοί έχουν αγνοηθεί, παραμεληθεί, πατροναριστεί, παραγκωνιστεί και τελικά αποθαρρυνθεί από την τέχνη και τον κόσμο της. Τα καλλιτεχνικά ρεύματα όλων των εποχών εκφράστηκαν μέσα από τη γυναικεία μορφή. Ωστόσο στην Ιστορία της Τέχνης υπάρχει ένα τεράστιο κενό. Ελάχιστες οι γυναίκες δημιουργοί!\nΣτη χώρα μας, το 1894, το Πολυτεχνείο καλείται να αντιμετωπίσει άμεσα το ζήτημα της φοίτησης των γυναικών ως το «Ανώτερο Σχολείο» όπου υπήρχε Τμήμα Ωραίων Τεχνών που δίδασκε ζωγραφική, αγαλματοποιία, χαρακτική και φωτογραφία.\nΤότε συστήνεται Τμήμα Γραφικής και Πλαστικής διά Νεανίδας και εφτά χρόνια αργότερα, το 1901, επιτρέπεται η μεικτή φοίτηση στην εκκολαπτόμενη Σχολή Καλών Τεχνών, η οποία μάλιστα το 1910 αυτονομείται από το Τμήμα Βιομηχανικών Τεχνών. Για να κατανοήσουμε τη δυσμενή θέση των γυναικών στην Ελλάδα, ας αναλογιστούμε πως μόλις το 1953 ψήφισαν πρώτη φορά σε εθνικές εκλογές –σε επαναληπτική εκλογή– και συμμετείχαν κανονικά μόλις το 1956.\nΑρτεμισία Τζεντιλένσκι, Αυτοπροσωπογραφία ως Αγία Αικατερίνη της Αλεξανδρείας, 1615-17 ελαιογραφία, 71,5x71 εκ. © National Gallery, London\nΣτο Σύνταγμα του 1975 καθιερώθηκε η αρχή της ισότητας των δύο φύλων, όμως στην πραγματική ζωή τα πράγματα, οι νοοτροπίες και αγκυλώσεις εξακολουθούν να υφίστανται, π.χ. στην εκπαίδευση μέχρι και το τέλος του 20ού αιώνα (δεκαετία ’80) υπήρχαν ακόμη αυστηρά σχολεία θηλέων και αρρένων.\nΟι διατομεακές διαφορές μεταξύ των φύλων εξακολουθούν να υφίστανται σε όλους σχεδόν τους πολιτιστικούς και δημιουργικούς τομείς, με τα άτομα να αντιμετωπίζουν συχνά διακρίσεις λόγω του φύλου τους, άλλων προσωπικών χαρακτηριστικών και της ταυτότητάς τους.\nΚαι στον κόσμο της τέχνης; Τα πράγματα εδώ είναι ακόμα χειρότερα μέχρι τις μέρες μας. Για αιώνες οι γυναίκες δημιουργοί έχουν αγνοηθεί, παραμεληθεί, πατροναριστεί, παραγκωνιστεί και τελικά αποθαρρυνθεί από την τέχνη και τον κόσμο της. Τα καλλιτεχνικά ρεύματα όλων των εποχών εκφράστηκαν μέσα από τη γυναικεία μορφή.\nΩστόσο στην Ιστορία της Τέχνης υπάρχει ένα τεράστιο κενό. Ελάχιστες οι γυναίκες δημιουργοί! Αυτό σημαίνει ότι υπάρχει ένα γυναικείο πρόβλημα πολιτικό, πολιτιστικό, κοινωνικής ανισότητας, στον ανδροκρατούμενο κόσμο της τέχνης. Η εικόνα αυτή, της σιωπής και απουσίας της γυναίκας δημιουργού, αντικατοπτρίζεται στον χώρο των μουσείων.\nΗ πρώτη μαρτυρία για γυναίκα καλλιτέχνιδα βρίσκεται στο απόσπασμα μιας ραψωδίας της «Ιλιάδας», όπου ο Όμηρος αναφέρεται στο θαυμαστό υφαντό έργο της ωραίας Ελένης. Πολλές γυναίκες καλλιτέχνιδες εργάστηκαν από την αρχαιότητα μέχρι την Αναγέννηση στα εργαστήρια των καλλιτεχνών. Όμως για πολλούς αιώνες τα έργα τους και τα ονόματά τους έμειναν άγνωστα, παρέμειναν στην αφάνεια. Με την άνοδο του φεμινιστικού κινήματος το ‘60 ανακαλύφθηκαν σε αποθήκες των μουσείων έργα γυναικών που δεν εκτέθηκαν ποτέ!\nΣήμερα, το 96% όλων των καλλιτεχνημάτων που πωλούνται σε δημοπρασίες είναι έργα ανδρών. Το 46% των Αμερικανών καλλιτεχνών είναι γυναίκες, αλλά μόλις το 13% των αμερικανικών καλλιτεχνικών εκθέσεων τις αφορά. Οι γυναίκες δημιουργοί καταλαμβάνουν μόλις το 4% στα εκθέματα των μουσείων του κόσμου. Απογοητευτικό πραγματικά, καθώς σκεφτόμαστε τους αποκλεισμούς στην εκπαίδευση αλλά και τη στέρηση της ελεύθερης έκφρασης που υφίστανται όλες οι γυναίκες διαχρονικά.\nΛασκαρίδου Σοφία (1882-1965), Τοπίον Αιτωλικού, 1905 - 1906, Λάδι σε χαρτόνι, 27 x 35 εκ. Κληροδότημα Αντωνίου Μπενάκη\nΤα διαθέσιμα στοιχεία δείχνουν ότι οι καλλιτέχνιδες και άλλες γυναίκες επαγγελματίες του πολιτιστικού τομέα σε ολόκληρη την Ε.Ε. έχουν συνήθως μικρότερη πρόσβαση σε πόρους δημιουργίας και παραγωγής, αμείβονται πολύ λιγότερο από τους άνδρες και υποεκπροσωπούνται σε ηγετικές θέσεις και θέσεις λήψης αποφάσεων, καθώς και στην αγορά έργων τέχνης. Οι γυναίκες αντιμετωπίζουν συχνά σεξισμό, έμφυλα στερεότυπα και σεξουαλική παρενόχληση.\nΣτη Γαλλία, για παράδειγμα, οι γυναίκες αποτελούν το 52% του συνόλου των σπουδαστών τεχνών του θεάματος. Ωστόσο, αποτελούν μόνο το 31% των επαγγελματιών καλλιτεχνών και κατέχουν μόνο το 18% των διευθυντικών θέσεων στους εν λόγω τομείς. Από το 1980, μόνο το 4-12% των βραβείων τέχνης έχει απονεμηθεί σε γυναίκες. Επιπλέον, το 23% των έργων που υποστηρίζονται με δημόσιους πόρους στη Γαλλία διευθύνεται από γυναίκες. Οι γυναίκες με τις ίδιες ικανότητες ή με την ίδια εργασία αμείβονται κατά μέσο όρο 27% λιγότερο από τους άνδρες καλλιτέχνες.\nΌσον αφορά στη μουσική, στην Ευρώπη οι γυναίκες αντιπροσωπεύουν το 20% ή λιγότερο των εγγεγραμμένων συνθετών και τραγουδιστών και αμείβονται, κατά μέσο όρο, 30% λιγότερο από τους άνδρες στον ίδιο τομέα.\nΣτο θέατρο, στην Ιρλανδία οι γυναίκες υποεκπροσωπούνται σε κάθε ρόλο, με εξαίρεση την ενδυματολογία. Μόνο το 28% των θεατρικών συγγραφέων, το 9% των σχεδιαστών ήχου και το 37% των σκηνοθετών είναι γυναίκες.\nΣτις εικαστικές τέχνες, το 2017 τα έργα τέχνης καλλιτέχνιδων αντιπροσώπευαν μόνο το 3-5% των μεγάλων μόνιμων συλλογών στην Ευρώπη και στις Ηνωμένες Πολιτείες. Ταυτόχρονα, μόνο το 13,7% των εν ζωή καλλιτεχνών που εκπροσωπούνται από γκαλερί στην Ευρώπη και τη Β. Αμερική είναι γυναίκες.\nΌπυ Ζούνη, Ανοιχτό Κόκκινο Κουτί, 2000. Ακρυλικό σε καμβά, 70 x 100 εκ.\nΟ φεμινισμός και τα κινήματα αμφισβήτησης επηρέασαν τις γυναίκες στον κόσμο της τέχνης. Συνειδητοποίησαν την περίεργη αντίφαση της απουσίας των γυναικών στην Ιστορία της Τέχνης σε αντίθεση με την απανταχού παρουσία τους ως θέμα.\nΤα τελευταία χρόνια γίνονται κάποια σημαντικά βήματα και αναγνωρίζεται περισσότερο η αξία των γυναικών καλλιτεχνών, κάποιες από τις οποίες μάλιστα ηγούνται των νέων ρευμάτων πειραματισμού και αναζήτησης. Έργα γυναικών εκτίθενται σε διεθνείς εκθέσεις και κοσμούν πλέον μεγάλα μουσεία. Οι γυναίκες πρωτοπορούν και διεκδικούν δυναμικά την παρουσία τους σε όλους τους χώρους της τέχνης και του πολιτισμού. Πρωτοστατούν στον αγώνα για μια κοινωνία σεβασμού των ανθρωπίνων αξιών και απόλυτης ισότητας. Παλεύουν στους δρόμους και στα κινήματα.\nΔυστυχώς, όμως, ακόμη και σήμερα, και παρά την έντονη παρουσία των γυναικών στον χώρο της τέχνης (ζωγράφοι, γλύπτριες, μουσικοί, χορεύτριες, ηθοποιοί, τραγουδοποιοί, σκηνοθέτιδες κ.λπ.), δεν είναι λίγα τα φαινόμενα παντός είδους διακρίσεων εναντίον τους. Συχνά, νεαρά –κυρίως– κορίτσια υφίστανται λεκτική ή σωματική βία ή ακόμη και ανήθικες προτάσεις από άρρενες μελλοντικούς εργοδότες τους (παραγωγούς, σκηνοθέτες, θιασάρχες, «καταξιωμένους» συναδέλφους τους), προκειμένου να λάβουν μια θέση εργασίας, υπό την απειλή του εξοβελισμού τους, με έντεχνο τρόπο, από τον χώρο του θεάματος εάν δεν ενδώσουν.\nΆλλωστε η πρόσφατη επικαιρότητα καταδεικνύει ότι τέτοιου είδους περιστατικά συμβαίνουν σχεδόν καθημερινά, με αναπόφευκτη κατάληξη την ψυχική και συναισθηματική εξόντωση των γυναικών αυτών ή ακόμη και την απόφασή τους να εγκαταλείψουν οριστικά τον χώρο της τέχνης.\_\nΓια τον λόγο αυτόν απαιτείται και στον ανδροκρατούμενο χώρο της τέχνης, όπως και σε όλους τους χώρους της κοινωνικής ζωής όπου δραστηριοποιούνται οι γυναίκες, ανεξαρτήτως της ηλικίας και των ετέρων πεποιθήσεών τους, να βρει απόλυτη εφαρμογή μια από τις βασικότερες αρχές του δικαίου, αυτή της ισότητας.\nΜε τον τρόπο αυτό το φύλο, το δίκαιο και η τέχνη μπορούν να συναντηθούν. Και τούτο διότι το φύλο εγγράφεται σε έναν πολιτισμό, μορφή του οποίου αποτελεί η τέχνη. Το δίκαιο χαράσσει το πλαίσιο εντός του οποίου εγγράφεται στον ιστορικό χώρο και χρόνο το φύλο και νοηματοδοτεί, διαμορφώνει, κατηγοριοποιεί εκφάνσεις του. Ισότητα, διακρίσεις, ετερότητα, έμφυλες ταυτότητες, βία κατά των γυναικών, ουσιαστική ισότητα αποτελούν ορισμένες όψεις αυτής της συνάντησης. Καμία συνάντηση του φύλου και του δικαίου δεν μπορεί να γίνει εάν δεν υπάρχει ο πολιτισμός, καθώς το ίδιο το δίκαιο αποτελεί πολύτιμο δείγμα του.\nThe Two Fridas, 1939 Oil on canvas, 173.5 x 173 cm (68. x 68⅛ in.) Mexico City, Ministry of Culture, Instituto Nacional de Bellas Artes y Literatura, Museo de Arte Moderno. Photo credit: LML Archive Copyright: © Banco de Mexico Diego Rive ra Frida Kahlo Museums Trust / VG Bild-Kunst, Bonn 2021; reproduction authorised by the Instituto Nacional de Bellas Artes y Literatura, 2021\nΣε μια εποχή αμφισβήτησης των απόλυτων διαχωριστικών γραμμών και καταπάτησης των θεμελιωδών δικαιωμάτων των γυναικών στην κοινωνία εν γένει, η ίδια η τέχνη οφείλει να αναζητά τρόπους κατανόησης των έμφυλων ταυτοτήτων και της κοινωνικής κατασκευής των διαφορών ανάμεσα στα φύλα, ιδίως μέσω εναλλακτικών τρόπων σύλληψης, κατανόησης και αναπαράστασης τόσο των βιολογικών διαφορών όσο και των κοινωνικών ρόλων που εμπεριέχει η διάκριση του φύλου επηρεάζοντας στη συγκρότηση της υποκειμενικότητας.\nΟ εκάστοτε καλλιτέχνης, ανεξαρτήτως φύλου, οφείλει να εκθέτει, αμφισβητεί, αποδομεί, απορρίπτει τις στερεότυπες αντιλήψεις γύρω από το αρσενικό και το θηλυκό, να επαναπροσδιορίζει τα συμβατικά σχήματα κατανόησης της διαφορετικότητας και να μετατρέπει το σώμα σε ανοικτό πεδίο διασταύρωσης και προβολής πολλαπλών εικόνων και μηνυμάτων.\nΣυχνά η επίκληση στο φύλο και η προβολή των αρχετυπικών γνωρισμάτων του γίνεται αφορμή για να σημειωθούν βαθύτερες πτυχές του κοινωνικού και ιστορικού προσδιορισμού των έμφυλων ταυτοτήτων. Αναπαραστάσεις που σχετίζονται με μυθολογικούς, θρησκευτικούς και ιστορικούς συμβολισμούς αποκαλύπτουν σύγχρονες κοινωνικές ανισότητες και μορφές εκμετάλλευσης που σχετίζονται με την κοινωνική διάκριση του φύλου.\nΗ τέχνη και όσοι την υπηρετούν, απαλλαγμένοι από κάθε είδους μισαλλοδοξία και φυλετική προκατάληψη, οφείλουν να θέτουν στην κοινωνία επίκαιρα ζητήματα και σύγχρονους προβληματισμούς, εκφράζοντας την ανάγκη αναζήτησης των ορίων της έμφυλης ταυτότητας και εξωστρέφειας σε ό,τι αφορά την ανάγκη απόδειξης μιας οριοθετημένης έμφυλης συμπεριφοράς.\nΗ ισότητα θέλει πολύ αγώνα και προσπάθεια για να κατακτηθεί. Έχει φτάσει η ώρα να εκφράσουμε την επιθυμία και τον τρόπο για την αλλαγή σε μια κοινωνία με ίσους όρους για όλους.\n* Η Νίκη Κ. Αραμπατζή είναι δικηγόρος, δημοτική σύμβουλος του Δήμου Αθηναίων και πρόεδρος του ΟΠΑΝΔΑ


Οροφοδιαμέρισμα 125τμ στην Άνω Γλυφάδα [Code: 2-11669]\nΠολύ κοντά στην αγορά της Άνω Γλυφάδας πωλείται γωνιακό οροφοδιαμέρισμα 125τμ Δ' ορόφου.\nΗ κατοικία αποτελείται από μεγάλο σαλόνι με τζάκι, ανοιχτή κουζίνα, 3 υπνοδωμάτια, 2 μπάνια, πόρτα ασφαλείας, τέντες, κεντρική θέρμανση, αποθήκη 9τμ, ανοιχτό parking, μεγάλα μπαλκόνια με θέα. Κατασκευάστηκε το 1991 και ανακαινίστηκε το 2017.\nΒρίσκεται σε ήσυχο σημείο αλλά και κοντά σε αγορά, τράπεζες και συγκοινωνίες.\nΔιαμέρισμα με θέα, Τερψιθέα Γλυφάδας [Code: 2-11062]\nΔιαμέρισμα με απεριόριστη θέα, 2 επιπέδων, επιφανείας 130τμ, τελευταίων ορόφων (4ου- 5ου) στην Τερψιθέα της Γλυφάδας κοντά στο βουνό. Η κατοικία διαθέτει 3 υπνοδωμάτια, άνετους χώρους υποδοχής, ξεχωριστή κουζίνα, 2 μπάνια, wc, άνετες βεράντες, αποκλειστική χρήση ταράτσας 20τμ με πέργολα, bbq, 2 πάρκινγκ και υπόγεια αποθήκη 8,5τμ. Κατασκευάστηκε το 2001 και είναι σε πολύ καλή κατάσταση.\nΔιαμέρισμα σε κεντρικό σημείο [Code: 2-11998]


Καντζούρης: «Δεν παίξαμε καλά ως ομάδα και ως άτομα» - Sportlive.gr\nΟ Ηλίας Καντζούρης τόνισε πως δεν χρειάζονται δικαιολογίες, εστίασε στο δεύτερο ματς και στο πως θα προσαρμοστούν στις απαιτήσεις του, ενώ στάθηκε στον Ανοσίκε και στην τύχη.\nΑναλυτικά: «Το έχω ξαναπεί, οι δικαιολογίες είναι για τους αδύναμους. Θα μπορούσαμε να αναφέρουμε πάρα πολλές, αλλά δεν είμαι τέτοιος άνθρωπος. Δεν θα αρχίσω να αναλύω. Δεν παίξαμε καλά ομαδικά και ατομικά. Έχουμε άλλη μία ευκαιρία στο γήπεδό μας.\nΘα πρέπει να κάνουμε τις ανάλογες προσαρμογές και να καλύψουμε κάποια θέματα ενέργειας για να φέρουμε ξανά τη σειρά εδώ. Αυτοί που είμαστε σήμερα, θα είμαστε και την Πέμπτη. Αυτοί που θα είμαστε, θα πρέπει να παλέψουμε με διαφορετικό πνεύμα».\nΓια τον Ανοσίκε: «Θα δούμε στο γήπεδο πως θα τον αντιμετωπίσουμε. Σίγουρα, θα υπάρχουν ιδέες, αλλά κάποιες φορές δεν είναι πραγματοποιήσιμες».\nΓια τα προβλήματα και την τύχη: «Παίζουμε για να τελειώσουμε σωστά τη σεζόν μέχρι το τελευταίο δευτερόλεπτο. Η χρονιά ήταν περίεργη. Το γνωρίζαμε. Δεν θα ήθελα να σταθώ στον παράγοντα τύχη. Δεν μπορείς να ελέγξεις κάποια πράγματα και είμαστε σε αυτήν την κατηγορία. Θέλω να παρουσιάσω όσο καλύτερο πρόσωπο γίνεται».\nDead Space 4 καθοδόν;\nΚομπίνα των Ιταλών και 1-0 με… γλυκό πλασέ...\nΚέιτ Χάντσον Σκιάθος: Στην Ελλάδα για διακοπές η...


Πρώτα ο δάσκαλος...: Όταν οι λέξεις περισσεύουν...\nΜια φωτογραφία είναι αρκετή για να περιγράψει αυτό που δεν μπορεί να πει κανείς, όσες λέξεις και αν γνωρίζει. Πώς να παρουσιάσεις, άραγε, με λόγια, μερικές από τις πιο έντονες στιγμές της σύγχρονης ανθρώπινης ύπαρξης; Το dinfo επιμελήθηκε και παρουσιάζει μια συλλογή από τις 30 πιο δυνατές φωτογραφίες όλων των εποχών, που περιγράφουν στο έπακρο τα δεινά, τους θριάμβους, την επιμονή, τις αποτυχίες, τη συμπόνια και το μίσος των ανθρώπων ανά τον κόσμο.\nΔείτε παρακάτω τις συγκλονιστικές φωτογραφίες:\n12 . Η κηδεία του Zanjeer, του σκύλου που έσωσε χιλιάδες ζωές κατά τη διάρκεια των εκρήξεων στη Βομβάη τον Μάρτιο του 1993. Ο Zanjeer κατάφερε να εντοπίσει πάνω από 3.329 κιλά εκρηκτικής ύλης RDX , 600 πυροκροτητές, 249 χειροβομβίδες και 6406 πυρομαχικά. Κηδεύτηκε με τιμές το 2000.\n19. Ένα σκυλί με το όνομα "Leao" κάθεται για δεύτερη συνεχόμενη ημέρα στον τάφο του ιδιοκτήτη του, ο οποίος πέθανε στις καταστροφικές κατολισθήσεις κοντά στο Ρίο ντε Τζανέιρο το 2011.\n20 . "Περίμενε και εμένα, μπαμπά" από τον Claude P. Dettloff, New Westminster, Καναδάς, 1 Οκτωβρίου 1940\n25 . Ο Greg Cook βρίσκει την σκυλίτσα του Coco του μέσα στα ερείπια του σπιτιού του στην Αλαμπάμα και την πνίγει στις αγκαλιές. Το σπίτι του καταστράφηκε από ανεμοστρόβιλο τον Μάρτιο του 2012\nΑναρτήθηκε από Έλενα Λαζαρίδου στις 5:17:00 μ.μ.


Aπεργίες και αντικυβερνητικές διαδηλώσεις\nΣυνεχίζονται οι απεργιακές κινητοποιήσεις και διαδηλώσεις στη Γαλλία ενάντια στο νέο εργασιακό νόμο-έκτρωμα της κυβέρνησης Μακρόν. Μετά τις 12 Σεπτεμβρίου όπου έλαβε χώρα η πρώτη πανεθνική απεργιακή κινητοποίηση των εργατικών συνδικάτων, με την τωρινή κυβέρνηση Μακρόν, ακολούθησαν και άλλες διαδηλώσεις. Στις 28 πραγματοποιήθηκε μια δυναμική πανεθνική κινητοποίηση συνταξιούχων που διαμαρτύρονται για τις αυξήσεις στις ασφαλιστικές εισφορές και την αύξηση της φορολογίας δηλαδή τη σημαντική μείωση των συντάξεων τους.\nΌμως μια γενική απεργία που ίσως είναι ορόσημο για το τι θα ακολουθήσει είναι αυτή των δημοσίων υπαλλήλων που έγινε στις 10 Οκτωβρίου. Οι δημόσιοι υπάλληλοι διαμαρτύρονται μεταξύ των άλλων για τις αυξήσεις στις ασφαλιστικές εισφορές, το πάγωμα των μισθών, την κατάργηση των πληρωμένων αδειών για λόγους υγείας αλλά το πιο σημαντικό είναι η απόλυση 120000 υπαλλήλων από το δημόσιο στα επόμενα 5 χρόνια. Το 30% των πτήσεων από και προς Παρίσι ακυρώθηκαν λόγω της συμμετοχής των εργαζόμενων στην Πολιτική Αεροπορία. Στο Παρίσι το 55% των δασκάλων απέργησε όπως και αρκετοί εργαζόμενοι στα νοσοκομεία.\nΑυτά όμως που κάνουν ξεχωριστή αυτήν την απεργιακή κινητοποίηση είναι δύο παράγοντες. Πρώτον, στην απεργία κάλεσαν 9 συνδικάτα διαφορετικών πολιτικών αποχρώσεων. Ειδικότερα υπήρξε συνάντηση ηγετών των συνδικάτων και κάλεσμα για ενότητα και κοινή δράση. Όμως άλλο η «ενότητα» της συνδικαλιστικής γραφειοκρατίας που τρέμει επειδή τρίζει η καρέκλα της και άλλο η ενότητα και η κοινή δράση που απαιτούν οι φτωχοί εργαζόμενοι που αγωνιούν για την ίδια τους τη δουλειά και τη ζωή. Άλλωστε εκτός από την οργή ενάντια στην κυβέρνηση υπάρχει και δυσφορία ενάντια στις συνδικαλιστικές ηγεσίες. Για παράδειγμα, στην απεργία της 12/9 άλλες συνδικαλιστικές ενώσεις (πλην CGT) τυπικά δεν συμμετείχαν αλλά αρκετά μέλη τους δεν πειθάρχησαν και κατέβηκαν στο δρόμο. Δεύτερο, στην απεργία των δημοσίων υπαλλήλων κάλεσαν και συνδικάτα του ιδιωτικού τομέα όπως των δασκάλων σε ιδιωτικά σχολεία, το συνδικάτο της Orange (τηλεπικοινωνίες) . Δεν υπάρχουν στοιχεία για τα ποσοστά συμμετοχής των εργαζόμενων στον ιδιωτικό τομέα. Όμως φαίνεται ότι οι εργαζόμενοι συνειδητοποιούν πλέον την ιδέα ότι η εργατική τάξη είναι μία και δεν πείθονται από την μαύρη προπαγάνδα ότι για όλα φταίει το κακό δημόσιο.\nΜέσα σε αυτήν την κατάσταση ο πρόεδρος Μακρόν δικαίωσε τον τίτλο που του έχει αποδοθεί, και μάλιστα από συντηρητικούς πολιτικούς, του Ρομπέν των… πλουσίων. Και η πρώτη πράξη του… Ρομπέν ήταν να μειώσει κατά 10 δις ευρώ το φόρο πλούτου με το πρόσχημα ότι θα γίνουν περισσότερες επενδύσεις από τους πλούσιους! Επιπλέον, στις 3 Οκτωβρίου, η κυβέρνηση πέρασε από τη βουλή το νέο τρομονόμο-τέρας για την αντιμετώπιση της τζιχαντιστικής τρομοκρατίας. Με το νέο νόμο, η αστυνομία θα μπορεί να κάνει έρευνα ή έφοδο σε σπίτια, και να φυλακίζει υπόπτους χωρίς δικαστικό ένταλμα. Ακόμα θα απαγορεύονται προληπτικά συγκεντρώσεις ή θα κλείνουν θρησκευτικοί χώροι. Η κατάσταση έκτακτης ανάγκης που υπάρχει από το Νοέμβριο του 2015 γίνεται πλέον και τυπικά νόμος του κράτους. Όμως αυτή η κατάσταση περισσότερο χρησιμοποιήθηκε εναντίον εργατικών και λαϊκών κινητοποιήσεων παρά αποτροπής τρομοκρατικών χτυπημάτων. Αυτό το βεβαιώνει και η ετήσια έκθεση-κόλαφος της Διεθνούς Αμνηστίας τον περασμένο Μάιο όπου μεταξύ άλλων αναφέρει ότι όλος ο αστυνομικός μηχανισμός έκτακτης ανάγκης του Γαλλικού κράτους χρησιμοποιήθηκε για την καταστολή διαδηλώσεων και απεργιών την άνοιξη του 2016. Αναφέρει μάλιστα και συγκεκριμένα παραδείγματα εκατοντάδων τραυματισμών διαδηλωτών, απαγορεύσεις συγκεντρώσεων και συλλήψεων. Οπότε εύκολα καταλαβαίνουμε ποιος θα είναι ο πραγματικός εχθρός τώρα που ο λαός ξαναβγαίνει στους δρόμους. Επίσης ο Γαλλικός Ιμπεριαλισμός είναι ο Φρανκεστάιν, ο συνυπεύθυνος και συνδημιουργός του Ισλαμικού Κράτους.\nΤα δεδομένα δείχνουν ότι ο δεύτερος γύρος αντιπαράθεσης Κυβέρνησης εναντίον εργατικής τάξης και φτωχού λαού θα είναι πιο άγριος από την άνοιξη του 2016. Η έκβαση αυτής της μάχης αφορά όχι μόνο τη Γαλλική εργατική τάξη αλλά και τους λαούς της Ευρώπης.


Μία γρήγορη εισαγωγή στους δύο τύπους e-cigarette\nΜπορεί όλο και περισσότεροι άνθρωποι να σκέφτονται κάθε μέρα να αντικαταστήσουν το κανονικό τους τσιγάρο με ένα ηλεκτρονικό, ωστόσο πολλοί είναι αυτοί που για πολλούς και διάφορους λόγους διστάζουν να κάνουν το βήμα.\nΈνας από τους κύριους λόγους γι’ αυτό το δισταγμό, είναι η τεραστία ποικιλία ηλεκτρονικών τσιγάρων και εξαρτημάτων που υπάρχει στην αγορά. Αρκεί να επισκεφτεί κανείς ένα μαγαζί και θα δει πάρα πολλά μοντέλα συσκευών, όλες εντελώς διαφορετικές μεταξύ τους. Πολλοί λοιπόν θεωρούν πως δεν έχουν τον χρόνο ή και την υπομονή να κάνουν την έρευνα για το ηλεκτρονικό τσιγάρο τους, ακόμη και αν είναι έτοιμοι να κάνουν την μετάβαση από τα κανονικά τσιγάρα.\nΕδώ λοιπόν θα δούμε σε γενικές γραμμές τους δύο κύριους τύπους ηλεκτρονικού τσιγάρου και θα τους αναλύσουμε για να καταλάβετε ποιος είναι ο καλύτερος για σας, έτσι ώστε να περιορίσετε σε μεγάλο βαθμό το πεδίο της έρευνας σας ή να μπορέσει να σας βοηθήσει καλύτερα για να κάνετε τη σωστή επιλογή ο υπάλληλος του καταστήματος που θα επισκεφθείτε.\nΠρώτος τύπος: Μοντέλα με ατμοποιητές μιας χρήσης.\nΟ ατμοποιητής είναι το μέρος του ηλεκτρονικού τσιγάρου που αναλαμβάνει να μετατρέψει το ειδικό υγρό σε ατμό, ο οποίος θα καταλήξει να εισπνευσθεί από τον χρήστη. Όταν λέμε ότι ο ατμοποιητής είναι μίας χρήσης, σημαίνει ότι είναι σε μορφή αμπούλας στην οποία περιέχεται το υγρό και ο ατμοποιητής και η οποία στη συνέχεια βιδώνεται πάνω στη μπαταρία και τα άλλα μέρη της κύριας συσκευής. Όταν τελειώσει το υγρό, πετάτε την αμπούλα και βάζετε μια νέα στη θέση της.\nΠλεονεκτήματα: Το πρώτο πλεονέκτημα των εν λόγω μοντέλων είναι η ευκολία στη χρήση, αφού το μόνο που χρειάζεται να κάνετε για να ξεκινήσετε το «άτμισμα», είναι να βιδώσετε μία αμπούλα. Επιπλέον, τα συγκεκριμένα μοντέλα έχουν συχνά σχετικά μικρό μέγεθος και σε κάποιες περιπτώσεις μοιάζουν με κανονικά τσιγάρα, οπότε είναι πολύ πιο διακριτικά από αυτά της άλλης κατηγορίας.\nΜειονεκτήματα: Το μεγαλύτερο μειονέκτημα τους είναι οι σχετικά μικρές μπαταρίες τους οι οποίες δίνουν μόλις λίγες ώρες αυτονομίας. Επιπλέον, το κόστος των αμπούλων είναι σαφώς μεγαλύτερο από αυτό των υγρών αναπλήρωσης, ειδικά αν κάποιος γνωρίζει πώς να φτιάξει τα δικά του. Τέλος, η ποικιλία σε γεύσεις και ποσότητα νικοτίνης του υγρού είναι περιορισμένη, αφού βασίζεται στα προϊόντα που θα βγάλει ο κατασκευαστής και θα εισάγει ο έμπορος.\nΙδανική επιλογή για: Πρωτάρηδες στο άτμισμα και χαλαρού ή περιστασιακούς καπνιστές / ατμιστές.\nΔεύτερος τύπος: Μοντέλα με δυνατότητα αναπλήρωσης (δεξαμενή)\nΣτα συγκεκριμένα μοντέλα ο ατμοποιητής αποτελεί μέρος του «σώματος» του ηλεκτρονικού τσιγάρου και δεν «πάει πακέτο» με το υγρό. Τα μοντέλα αυτά έχουν μία ειδική δεξαμενή με υγρό η οποία μόλις αδειάσει μπορεί να ξαναγεμιστεί από τον χρήστη με υγρό που είτε θα αγοράσει από το εμπόριο, είτε θα αναμίξει μόνος του.\nΠλεονεκτήματα: Το μεγαλύτερο πλεονέκτημα των μοντέλων αυτού του τύπου είναι η ελευθερία και οι επιλογές που προσφέρουν στο χρήστη, ο οποίος μπορεί να φτιάξει το δικό του ηλεκτρονικό τσιγάρο, χρησιμοποιώντας εξαρτήματα που ταιριάζουν στις συνήθειες του. Επιπλέον, τα μπουκάλια με υγρό είναι πιο οικονομικά από τις αμπούλες. Επίσης, όσοι έχουν τις απαραίτητες γνώσεις και ικανότητες, μπορούν να κατασκευάσουν τα δικά τους υγρά αναπλήρωσης επιλέγοντας όχι μόνο το άρωμα τους αλλά και την περιεκτικότητα του σε νικοτίνη. Τέλος, έχουν μεγάλες που μπορούν να προσφέρουν μέχρι και παραπάνω από μία μέρα αυτονομίας.\nΜειονεκτήματα: Τα συγκεκριμένα μοντέλα απαιτούν λίγο χρόνο, μελέτη αλλά και πειραματισμό προκειμένου να καταλήξει ο κάθε χρήστης σε κάποιο συνδυασμό που να του ταιριάζει απόλυτα. Το ίδιο ισχύει και για την ανάμειξη υγρών αναπλήρωσης. Επιπλέον, τα ηλεκτρονικά τσιγάρα αυτού του τύπου είναι συνήθως μεγάλα σε μέγεθος και ομολογουμένως δεν είναι και πολύ ελκυστικά από αισθητική άποψη. Αν ψάχνετε για μία διακριτική λύση εναλλακτικού καπνίσματος, τα μοντέλα αυτά δεν είναι για σας. Τέλος, θα χρειαστεί να τα συντηρείτε αλλά και να αλλάζετε κάποια αναλώσιμα, κυρίως τις αντιστάσεις του ατμοποιητή, τα οποία όμως έχουν μικρό κόστος και μπορείτε να τα βρείτε στο κατάστημα electronic cig Altersmoke.\nΙδανική επιλογή για: Έμπειρους αμτιστές, άτομα που τους αρέσει να καταπιάνονται με νέες συσκευές και gadget, μανιώδεις καπνιστές / ατμιστές.


Ποιός διώχνει τις επιχειρήσεις από την Ελλάδα | Αγαπητοί Αναγνώστες – Το Ε.ΠΑ.Μ μεγαλώνει!\nΑγαπητοί Αναγνώστες – Το Ε.ΠΑ.Μ μεγαλώνει!\nΈτσι δημιουργήθηκε η ανάγκη της παρουσίας μας στο Διαδίκτυο σαν Τομέας Ηπείρου. Από σήμερα λοιπόν ΑΚΟΛΟΥΘΗΣΤΕ μας και στη νέα μας Σελίδα η οποία είναι συνέχεια του <>! Στη νέα μας σελίδα θα αναρτώνται ειδήσεις από όλη την Ήπειρο από τους αντίστοιχους πυρήνες της Άρτας – Πρέβεζας – Θεσπρωτίας – και Ιωαννίνων. Ευχαριστούμε πολύ τους πιστούς μας αναγνώστες και ελπίζουμε ότι δεν θα αμελήσετε να κάνετε μια Νέα Εγγραφή!\nΤΟ ΝΕΟ ΜΑΣ SITE – Ε.ΠΑ.Μ. ΤΟΜΕΑΣ ΗΠΕΙΡΟΥ\nΠοιός διώχνει τις επιχειρήσεις από την Ελλάδα\nΜαρτίου 30, 2016 / Ε.ΠΑ.Μ - Πυρήνας Ιωαννίνων\nΗ Ελλάδα σήμερα είναι από τις χώρες της Ευρώπης με το πιο εχθρικό φορολογικό περιβάλλον για τις επιχειρήσεις.\nΗ συνολική επιβάρυνση φθάνει σχεδόν το 52% των εσόδων τους, ενώ το αντίστοιχο ποσοστό σε γειτονικές ανταγωνίστριες χώρες της ΕΕ, όπως η Βουλγαρία και η Κύπρος, δεν ξεπερνά το 27%.\nΗ υψηλή φορολογία σε συνδυασμό με την ύφεση, την έλλειψη ρευστότητας και τα εμπόδια που δημιουργούν οι κεφαλαιακοί έλεγχοι, δημιουργεί περιβάλλον ασφυξίας για τις ελληνικές επιχειρήσεις. Εκατοντάδες κάθε μήνα βάζουν λουκέτο και άλλες αναγκάζονται να μεταφέρουν την έδρα ή τις δραστηριότητές τους στο εξωτερικό, προκειμένου να επιβιώσουν. Επίσης, οι εργοδοτικές ασφαλιστικές εισφορές (24,6%) είναι σχεδόν 10% μεγαλύτερες από τον μέσο όρο των γειτονικών χωρών, ενώ και ο ΦΠΑ είναι 3% υψηλότερος από τον μέσο όρο των βαλκανικών και γειτονικών χωρών.\nΤο ΕΒΕΑ συνεχίζει να είναι κάθετα αντίθετο στις πολιτικές εξόντωσης των επιχειρήσεων. Στο πλαίσιο αυτό, προβαίνει σε μια νέα πρωτοβουλία για την ευαισθητοποίηση όλων όσων με τις αποφάσεις και τις πολιτικές τους θέτουν εμπόδια στην ελληνική επιχειρηματικότητα.\nΗ νέα πρωτοβουλία του ΕΒΕΑ αφορά την έκδοση φυλλαδίου με τίτλο «ΠΟΙΟΣ ΔΙΩΧΝΕΙ ΤΙΣ ΕΠΙΧΕΙΡΗΣΕΙΣ ΑΠΟ ΤΗΝ ΕΛΛΑΔΑ;», στο οποίο περιγράφεται με τον πλέον σαφή τρόπο το εχθρικό περιβάλλον μέσα στο οποίο δραστηριοποιούνται οι επιχειρήσεις στη χώρα μας και θα διανεμηθεί στα μέλη – επιχειρήσεις του ΕΒΕΑ προς ενημέρωσή τους.\nΌπως δήλωσε ο πρόεδρος του ΕΒΕΑ κ. Κωνσταντίνος Μίχαλος:\n«Είναι γνωστό ότι η Ελλάδα συνορεύει – και ανταγωνίζεται – με χώρες με πολύ χαμηλότερους συντελεστές. Σε γειτονικές χώρες – μέλη της Ε.Ε. όπως είναι η Βουλγαρία και η Κύπρος, ισχύουν συντελεστές της τάξης του 10% και 12,5% αντίστοιχα. Στην Ελλάδα ο φορολογικός συντελεστής φθάνει από φέτος το 29% και είναι ο υψηλότερος μεταξύ των χωρών της ευρύτερης περιοχής των Βαλκανίων, συμπεριλαμβανομένων της Τουρκίας και της Ιταλίας. Οι εργοδοτικές εισφορές κοινωνικής ασφάλισης (24,6%) είναι 10% μεγαλύτερες από τον μέσο όρο των γειτονικών χωρών (15,2%) και οι δεύτερες υψηλότερες μετά την Ιταλία. Ο Φ.Π.Α. (23%) είναι ο τρίτος υψηλότερος, ενώ η συνολική φορολογική επιβάρυνση για τις ελληνικές επιχειρήσεις, ανέρχεται στο 51,9% των εσόδων τους, ποσοστό μεγαλύτερο κατά 18% από τον μέσο όρο των γειτονικών χωρών.\nΣτο πλαίσιο αυτό, τα Επιμελητήρια επαναφέρουν την πρόταση για ουσιαστική μείωση των φορολογικών συντελεστών. Κεντρικά σημεία της πρότασης είναι η μείωση του βασικού εταιρικού φόρου στο 15%, ο περιορισμός του συντελεστή της φορολογίας των επιχειρήσεων ως προς τον τζίρο τους, σε επίπεδο που να μην υπερβαίνει το 35%, καθώς και η μείωση κατά 50% των υφιστάμενων ποσοστών προκαταβολής φόρου. Παράλληλα, προτείνονται μια σειρά από διοικητικά μέτρα με σκοπό την άρση των εμποδίων για το επιχειρείν, όπως το μέτρο της αυτο-πληροφόρησης του Δημοσίου.\nΟι φορολογικές διευκολύνσεις προς τις επιχειρήσεις σαφώς δεν προτείνονται για να μειωθεί η συνεισφορά του επιχειρηματικού κόσμου. Αντίθετα, στόχος είναι να λειτουργήσουν ως κίνητρο για την αύξηση των επενδύσεων, για τον περιορισμό της φοροδιαφυγής και την αύξηση των φορολογικών εσόδων από την άνοδο της οικονομικής δραστηριότητας και την αποκατάσταση της κερδοφορίας. Δυνατές επιχειρήσεις σημαίνει δυνατή οικονομία και θέσεις εργασίας».\n← ΑΠΡΟΣΚΟΠΤΗ ΛΕΙΤΟΥΡΓΙΑ ΤΗΣ ΔΙΚΑΙΟΣΥΝΗΣ\nΨεκασμοί …. η μόνη ελπίδα ! →\nΣεισμική έρευνα στην περιοχή της Ζίτσας Ιανουαρίου 22, 2018\nΑς πάει και το παλιάμπελο … Ιανουαρίου 22, 2018\nΜας περιμένει εξαθλίωση, μαρασμός και ανέχεια. Θα τα ανεχτούμε; Ιανουαρίου 19, 2018\nΚοπή Πρωτοχρονιάτικης Πίτας Τ.Ο. Ιωαννίνων Ιανουαρίου 16, 2018\nΟΧΙ στην λεηλασία της Ηπείρου! 12/01/2018 Ιανουαρίου 13, 2018